Mesić: Falsifikovanje istorije | Autonomija\nMesić: Falsifikovanje istorije\nBivši predsednik Hrvatske Stjepan Mesić izjavio je danas da Hrvatska nikada nije bila razjedinjenija. On je istaka…\nBivši predsednik Hrvatske Stjepan Mesić izjavio je danas da Hrvatska nikada nije bila razjedinjenija.\nOn je istakao da je Hrvatska suočena sa pošasti, jer se falsifikuje istorija, pa se pobednici iz Drugog svetskog rata proglašavaju gubitnicima, a gubitnici pobednicima.\nKrivac za to je obrazovanje, jer ako mladom čoveku ne date pravo obrazovanje on će prihvatiti ono što mu se nudi, a to su falsifikati istorije i ustašizacija koja Hrvatskoj ne da da diše, rekao je Mesić gostujući u emisiji HRT „Nedeljom u dva“.\nKomentarišući njegovo svedočenje na Haškom sudu, Mesić je rekao da je samo govorio istinu.\nSada me napadaju oni koji su pokušavali sakriti istinu i hteli da kažu ono što bi pomoglo Hrvatskoj u jednom trenutku, ali bi u budućnosti bio potpuni promašaj, kazao je Mesić.\nOn je demantovao da je optužio rukovodstvo Hrvatske za učestvovanje u ratu u Bosni i Hercegovini.\nRekao sam istinu – da je za slanje vojske u drugu državu bila neophodna odluka Sabora, a nje nije bilo.\nOni koju su prelazili granicu kao hrvatski vojnici nisu tamo bili na osnovu odluke Sabora, nego na osnovu naredbe nekog pojedinca ili grupe i zato oni mogu individualno da odgovaraju, rekao je Mesić.\nGovoreći o događajima uoči početka rata u Jugoslaviji, Mesić tvrdi da mu je tadašnji član Predsedništva SFRJ iz Srbije Borislav Jović rekao da Srbiju ne zanima hrvatska teritorija, već 63 odsto teritorije Bosne i Hercegovine.\nMesić je rekao da nije prisustvovao prvom sastanku Franje Tuđmana i Slobodana Miloševića u Karađorđevu, a navodi da je Tuđman po povratku u Zagreb tvrdio da mu je Milošević rekao\nda Hrvatska može da uzme Kladušu, Cazin i Bihać, jer ga to ne zanima.\nPitao sam Tuđmana šta će na to reći Alija Izetbegović, a on je odgovorio: „Alija tu nema šta da kaže, kad se hrvatske i srpske makaze spoje za trećeg tu nema problema“.\nMesić nije poštedeo ni crkvu, rekavši da danas u noj postoje „čisti fašistoidi“, a odluku predsednice Kolinde Grabar Kitarović da kancelariju povremeno seli u manje hrvatske gradove uporedio je sa nošenjem Titove štafete.


Srbija Kargo naručila je 8 multisistemskih lokomotiva od kompanije Siemens Srbija Kargo naručila je 8 multisistemskih lokomotiva od kompanije Siemens – Personal magazin\nSrbija Kargo, državna transportna kompanija u Srbiji, od kompanije Siemens naručila je 8 Vectron MS lokomotiva. Multisistemske lokomotive će saobraćati na Koridoru 10, koji pokriva Austriju, Mađarsku, Sloveniju, Hrvatsku, Srbiju…\nSrbija Kargo, državna transportna kompanija u Srbiji, od kompanije Siemens naručila je 8 Vectron MS lokomotiva. Multisistemske lokomotive će saobraćati na Koridoru 10, koji pokriva Austriju, Mađarsku, Sloveniju, Hrvatsku, Srbiju i Bugarsku. Isporuka će se obavi u februaru i martu 2019. godine. Lokomotive imaju maksimalni učinak od 6,4 MW i dostižu maksimalnu brzinu od 160 km/h. Opremljene su neophodnim nacionalnim sistemima za kontrolu vozova, a posedovaće i evropski sistem za kontrolu vozova (ETCS). Biće proizvedene u fabrici kompanije Siemens u Minhenu, okrug Alah Untermencing, u Nemačkoj.\n„Ova porudžbina predstavlja novo poglavlje u uspešnoj priči o našoj Vectron lokomotivi. Srbija Kargo ulaže u provereni proizvod koji se ističe svojim kvalitetom i izuzetnom pouzdanošću. Vectron, takođe, ispunjava zahteve za prekogranične operacije u Srednjoj i Istočnoj Evropi“, kaže Arnulf Volfram, izvršni direktor Mobility Divizije Siemens Austrija.\n„Porudžbina multisistemskih lokomotiva označava važnu prekretnicu u našem programu koji ima za cilj širenje i modernizovanje flote lokomotiva. U isto vreme, Vectron je ključna komponenta u našoj strategiji za razvoj interoperabilnog železničkog teretnog transporta u Evropi. Nadamo se da ćemo, radeći sa kompanijom Siemens na ovom projektu, uspostaviti partnerstvo koje će odlučno podržati naše ambicije i strategiju za teretni železnički saobraćaj“, ističe Dušan Garibović, izvršni direktor kompanije Srbija Kargo.\nSrbija Kargo naručila je 8 multisistemskih lokomotiva od kompanije Siemens was last modified: May 24th, 2018 by Redakcija


Blagojević: Do 31. decembra treba dostaviti spisak objekata\nM. D.\t 27. decembra 2015. 00:00\nDirektor Kancelarije za upravljanje javnim ulaganjima Marko Blagojević izjavio je da lokalne samouprave treba do 31. decembra da dostave spisak objekata koje treba sanirati, listu radova, kao i procenu troškova.\nOn je dodao da, prema grubim procenama, ima do 3.000 škola, domova zdravlja, vrtića i drugih ustanova koje će biti obnovljene.\n“Očekujem da ćemo do sredine januara imati bazu podataka, na osnovu koje ćemo moći da napravimo plan radova i iznos potrebnih sredstava”, rekao je Blagojević za Večernje novosti.\nOn je dodao da se pripremaju kriterijumi na osnovu kojih će se birati objekti gde će se prvo raditi.\nNoćas radovi na asfaltiranju na “Gazeli”\nŠta treba znati o legalizaciji?\nKako kaže, sve se radi u dogovoru sa opštinama i gradovima, jer su oni najpozvaniji da, poštujući kriterijume, odrede objekte koje treba sanirati.\n“Imaćemo tim od 15 ljudi koji će biti na terenu. Njihovo angažovanje drzavu neće ništa koštati, jer su njihove naknade već obezbeđene iz donacija”, rekao je Blagojević dodajući da će biti objavljeni spiskovi gde se radi, sve javne nabavke, informacije o izabranim ponuđačima.\nGovoreći o tome na koji način će biti obezbeđena sredstva za popravku hiljade objekata, Blagojević je istakao da će morati da se kombinuju izvori finansiranja.\nPrema njegovim rečima, nešto će stići iz donacija, a postoje i već odobreni krediti koji nisu korišćeni kao na primer za unapređenje energetske efikasnosti.\nNavodeći da će se posle Nove godine videti i da li će biti sredstava iz budžeta, on je istakao da se ne planira zaduživanje kroz uzimanje novih kredita.\nNa pitanje postoji li procena kada će svi objekti dobiti novo ruho, on je istakao da je to posao koji će trajati godinama.\n“Nama nije cilj prosto zamazivanje objekata. Želimo da sve uradimo kako treba”, rekao je Blagojević dodajući da je cilj da to budu objekti koji će štedeti električnu i toplotnu energiju, da imaju “energetske pasoše” i da se uložena sredstva brzo vrate kroz uštede.


Pogoršana sloboda medija u JIE - Marketing Mreža\nPogoršana sloboda medija u JIE\nMinistar spoljnih poslova Albanije Ditmir Bušoti izjavio je 19. septembra otvarajući regionalni medijski skup u Tirani da je nova albanska vlada rešena da gradi otvorene i konstruktivne odnose sa svim susedima i zemljama u regionu i da očekuje od medija da tome doprinesu. Prvog dana rada dvodnevnog skupa ocenjeno je da je sloboda medija pogoršana širom jugoistočne Evrope, uključujući zemlje Zapadnog Balkana. Rečeno je i da sloboda medija nije samo usvajanje zakona, već i njihova primena i transparentnost u procesu donošenja. Bušati je učesnike Treće konferencije OEBS-a o medijima u jugoistočnoj Evropi (SEEMC) pozvao da svojim preporukama i predlozima pomnognu novoj albanskoj vladi da unapredi slobodu medija i slobodu izražavanja u skladu sa standardima Organizacije za evropsku bezbednost i saradnju.\nPredstavnica OEBS-a za slobodu medija Dunja Mijatović ocenila je na početku skupa da sloboda medija ne podrazumeva samo usvajanje odgovarajućih zakona, već i njihovu primenu i transparentnost u procesu njihovog donošenja.\nMijatovićeva je ocenila da su sloboda medija i izražavanja pogoršane širom regiona, uključujući i zemlje Zapadnog Balkana, navodeći da se novinarima i danas preti, hapse ih, batinaju i zatvaraju, dok ubistva novinara godinama ostaju nerasvetljena.\nPredstavnica OEBS-a naglasila je da su mediji „opšte dobro kao voda i vazduh“ i da se problemi i izazovi sa kojiam se suočavaju mediji u regionu moraju rešavati, a ne negirati.\nOna je izrazila nadu da će rasprave tokom skupa u Tirani pomoći da se nađu odgovori na neke ključne izazove i dileme.\nDobri zakoni za očuvanje nezavisnosti medija\nNa skupu je ocenjeno i da savršeni zakoni ne postoje i da oni sami ne mogu rešiti probleme medija u regionu, ali da dobro medijsko zakonodavstvo može pomoći da se očuva nezavisnost medija, stvori pozitivna atmosfera i obezbedi pluralizam.\nUčesnici rasprave o medijskom zakonodavstvu i odnosu zakona i prakse ukazali su da u većini zemalja regiona često postoji nesklad između zakona i prakse. „Mi pišemo zakone po evropskim standardima, a primenjujemo ih po balkanskim“, rekao je direktor albanskog Medija instituta Remzi Lani.\nLani je ocenio da čitav region i dalje živi između stagnacije i opadanja ne samo u sferi medija, već i kada je reč o demokratiji. „Zakoni su kao i život, puni amandmana, treba zastati i sagledati celinu“, rekao je Lani.\nEkspert EU i profesorka na slovenačkom univerzitetu Sandra Bašić Hrvatin rekla je da „nema zakona koji bi rešio probleme sa kojima se suočavaju mediji, ni u jugoistočnoj Evropi, ni na Zapadu“, ali da zakoni mogu biti instrumenti za rešavanje problema.\nPredsednik Asocijacije medija i direktor agencije Fonet Zoran Sekulić rekao je da su odnosi zakona i prakse u centru pažnje medija u Srbiji koja je pre dve godine usvojila medijsku strategiju, ali se sa usvajanjem tri medijska zakona ozbiljno kasni. Sekulić je podsetio da je jedan od ključnih zahteva medijske strategije potpuno povlačenje države iz vlasništva jer je „država loš vlasnik, a još gori urednik“.\nDirektorka regulatorne agencije za radiodifuziju i komunikacije iz BiH Helena Mandić rekla je da BiH ima veoma dobre zakonske okvire kada je reč o medijima, jer ih je donela međunarodna zajednica, ali se ti zakoni u praksi slabo primenjuju, a lokalne valsti nastoje da ih promene.\nUčesnici Treće konferencije OEBS-a o medijima u jugoistočnoj Evropi u više odvojenih sesija raspravljaće o statusu i finansiranju javnih servisa, regulatornim telima, digitalizaciji, važnosti medijskog zakonodavstva za obezbeđivanje nezavisnosti medija, pozitivnog okruženja i medijskog pluralizma, izazovima onlajn novinarstva, istraživačkom novinarstvu, transparentnosti vlasništva.\nNa skupu učestvuje više od 180 predstavnika medija, civilnog društva, državnih institucija i univerziteta iz svih zemalja regiona, kao i veliki broj međunarodnih eksperata.\nIzvor: Beta, EurAktiv


Federacija BiH kreće s ublažavanjem restrikcija: Kraći policijski sat, djeca će konačno moći vani? – Kakanj-X\nFederacija BiH kreće s ublažavanjem restrikcija: Kraći policijski sat, djeca će konačno moći vani?\nZadnja izmjena 19 tra, 2020 121\nPrema informacijama “Slobodne Bosne” krizni štab FBiH krajem aprila vjerovatno neće potpuno ukinuti policijski sat, ali će ga značajno skratiti. U opticaju su dva prijedloga: prvi, da policijski sat traje od 22:00 do 05:00, a druga varijenta je da traje još kraće tj. od 23:00 do 05:00.\nPrema informacijama “Slobodne Bosne“, u Federalnom kriznom štabu ne postoji jedinstven stav oko ovih pitanja jer dio Federalnih zvaničnika smatra da je preuranjeno, pa čak i opasno ublažavati restrikcije. No, takvi su u manjini tim prije što su praktično sve države u okruženju, prije svega Srbija i Hrvatska, također najavile popuštanje restrikcija i pokretanje privrednih aktivnosti.


Poslovne informatičke sposobnosti važne za unaprjeđenje konkurentnosti osoba sa invaliditetom na tržištu rada – Centar za građansko obrazovanje\nStefan Vojvodić, izvršni direktor firme New Pagei predavač na obuci, kazao je da ga raduje zainteresovanost koju su učesnici pokazali, kao i njihova spremnost da savladaju kako jednostavne tako i one zahtjevnije komande u okviru Microsoft Office paketa. On je poručio: „Pomažući drugima da se pripreme za tržište rada, pomažemo jačanju i naše poslovne zajednice, dajući tako i našem poslovanju veći smisao, čineći i društvo boljim. Ovaj projekat ostvaruje višestruki efekat kroz jačanje kapaciteta osoba sa invaliditetom i podsticanje razvoja njihovih informatičkih kompetencija, a što svakako doprinosi većoj konkurentnosti ove marginalizovane grupe na tržištu rada.“\nProjekat „Razvojem vještina za bolju zapošljivost osoba sa invaliditetom“ ima za cilj doprinos unaprijeđenju socijalne i ekonomske uključenosti osoba sa invaliditetom u crnogorsko društvo. Konkretnije, projekat stremi da poboljša zapošljivost osoba sa invaliditetom kroz neformalnu obuku usmjerenu ka razvoju ključnih kompetencija, radnu praksu i promociju koristi i dobrih praksi zapošljavanja ovih lica unutar same grupe, ali i prema potencijalnim poslodavcima i opštoj javnosti. Projekat sprovodi CGO, u saradnji sa kompanijom New Page d.o.o, a uz podršku Zavoda za zapošljavanje Crne Gore.


U STRAHU SU VELIKE OČI: Pentagon u strahu od Rusije prelazi na globalne vojne vežbe - Nova Borba\nU STRAHU SU VELIKE OČI: Pentagon u strahu od Rusije prelazi na globalne vojne vežbe\nAmerička vojska prelazi na globalne vojne vežbe kako bi se bolje pripremili za rastuću „pretnju od Rusije“ i ostale svetske pretnje, izjavio je brigadni general Ratnog vazduhoplovstva Džon Hil, rukovodilac vojnih vežbi američkih snaga u Evropi.\nPrema njegovim rečima, zvanična lica Pentagona da moraju bolje da se pripreme za pretnje na kopnu i moru, u vazduhu, u kosmosu i u sajber prostoru, javlja „Rojters“.\nOn je naglasio da je mnogo vojnih vežbi već izvedeno, dok najveće tek treba da se održe do 2020. godine. U njima neće učestvovati posebni regioni ili vojne jedinice tipa mornara, već svi rodovi vojske, prenosi portal Glas Moskve.\n„Na kraju prelazimo na globalni integrisani program vojnih vežbi“, rekao je Hil.\nPo njegovim rečima, takve „vojne igre“ i vojne vežbe su potrebne kao proba mogućih konflikata i zato treba da odražavaju globalni karakter savremenih pretnji.\nHil je naglasio da su u Evropi pogledi uprti u Rusiju. Pritom, on tvrdi da su ruski posmatrači prisustvovali nedavnim vojnim vežbama SAD i NATO-a u Crnomorskom regionu, a Moskva nije poslala takav poziv na svoje vojne vežbe, jer će u njima učestvovati najmanje 13.000 vojnika.\nOn je takođe naglasio da su američki vojnici planirali za narednu godinu 11 velikih vojnih vežbi uz učešće saveznika iz NATO-a.


Nabavljena tri ekološka vozila za „Javno osvetljenje”, stiže ih još četrnaest | Energetski portal Srbije\nNabavljena tri ekološka vozila za „Javno osvetljenje”, stiže ih još četrnaest\n23.03. 2021 Mobilnost\nZa potrebe JKP „Javno osvetljenje” nabavljena su tri vozila na prirodni gas, a tom prilikom najavljena je i nabavka dodatnih 14 vozila. Ova kupovina je u skladu sa strategijom očuvanja životne sredine koja ima za cilj nabavku isključivo električnih vozila ili vozila na gas.\n„Ovo komunalno preduzeće je do prošle godine pokrivalo teritoriju deset gradskih opština, odnosno vodilo je računa o približno 150 hiljada sijaličnih mesta. Od prošle godine preuzelo je i sedam prigradskih opština, što je dodatnih 75 hiljada sijalica javne rasvete. Obim posla povećao im se za 50 odsto i zato je modernizacija voznog parka veoma važna“, rekao je zamenik gradonačelnika Grada Beograda Goran Vesić.\nOn je dodao da je sve više pešačkih zona u gradu, te da su iz tog razloga kupljeni manji kamioni kako bi mogli da uđu u svaku ulicu. Visina podiznih korpi ide do osamnaest metara, a do sada je mogla da se dosegne visina od dvanaest, precizirao je zamenik gradonačelnika.\n„Na ovaj način ćemo mnogo bolje i efikasnije moći da održavamo javnu rasvetu. Vozila na dizel gorivo se više ne kupuju, ulaže se i u prigradske opštine i na taj način želimo da kvalitet života ljudi u svim beogradskim opštinama bude ujednačen“, precizirao je Vesić.\nElektrični bicikli zaludeli zapad\nGrad Beograd nabavlja deset električnih i sto autobusa na gas\nDirektor JKP „Javno osvetljenje” Aleksandar Cincar Poposki, naglasio je da je ovo samo početak procesa modernizacije voznog parka preduzeća.\n„Čitav proces okončaćemo u toku ove godine nabavkom još 14 vozila na prirodni gas, a uz pomoć Grada dajemo doprinos i realizaciji strategije kako bi grad bio više „zelen” i samim tim ekološki čist„, rekao je Poposki.\nZamenik gradolnačenika rekao je da je Grad obezbedio sredstva za zamenu oko 36 hiljada sijalica u prigradskim opštinama, a ceo proces će trajati narednih nekoliko godina.\n„Reč je o sijalicama sa zastarelom tehnologijom, koje troše više struje i nisu ekološki prihvatljive“, pojasnio je on.\nvozilo na prirodni gas\nstrategija za očuvanje životne sredine\nJKP "Javna osvetljenje"\nUskoro rešenje za problem vodosnabdevanja u naselju


EXPRES VESTI - Pokrenut predstečajni postupak Vršačkih vinograda\nPokrenut predstečajni postupak Vršačkih vinograda\tAutor: expres 18 | 08 | 2015\tVRŠAC - Privredni sud u Pančevu danas je doneo rešenje o predstečajnom postupku "Vršačkih vinograda" AD. Račun firme, koji je skoro tri meseca u blokadi zbog duga od 479 miliona dinara, uskoro će biti odblokiran, a imovina firme u narednih mesec dana biće zaštićena od prinudne naplate poverilaca, preneo je portal eVrsac.\nDirektor "Vršačkih vinograda" Nebojša Mišić rekao je da će sada "nesmetano moći da završe već započetu berbu grožđa sa 1.134 hektara", što im je bio najveći problem.\n"Počeli smo berbu, iako nismo znali da li ćemo imati podršku nadležnih institucija. Privredni sud je u poslednjih mesec i po dana čak šest puta odbijao naš zahtev za pokretanje predstečajnog postupka, zbog čega sam bio u dilemi da li da uopšte beremo grožđe, jer nam je račun u blokadi, ili da sav rod prepustimo drugom. Ipak, bilo bi tragično da smo bili prinuđeni da prihvatimo ovu drugu opciju. Rizikovali smo i zato sam zahvalan predsednici suda, koja je u međuvremenu donela ovu odluku, jedinu moguću u ovom trenutku. Ona je jedina stvarno shvatila šta je život vinograda", kazao je za lokalni portal Mišić.\n"Vršački vinogradi" započeli su ovogodišnju berbu mnogo ranije nego lane, zbog vremenskih uslova. Sada se bere rana sorta muskat otonel, za šta je trenutno angažovano stotinak sezonskih radnika iz Vršca i okoline.\n"Sada će naši pregovori sa Francuzima, da nam iznajme jedan ili dva kombajna za berbu, teći mnogo lakše. To će nas, inače, manje koštati, nego da angažujemo još oko 500 sezonaca iz unutrašnjosti Srbije, kada berba bude u jeku. Tako bismo ovaj zahtevan posao mogli da završimo samo sa radnicima iz naše okoline", dodao je Mišić.\nPo okončanju berbe, "Vršački vinogradi" bi trebalo da odu u stečaj i da se, posle određenog vremena, kaže Mišić, kada se raščisti "šta je čije", prodaju kao pravno lice u stečaju.\nDržava je obezbedila novac za isplatu socijalnog programa, koji je u dogovoru sa oba sindikata prihvatilo svih 240 radnika, osim petoro. Najveća suma koju je pojedinac mogao da dobije je 8.000 evra, u zavisnosti od dužine radnog staža.\n"Od 240 bivših radnika, na posao smo sa biroa vratili njih 140. Angažovali smo ih na mesec dana, ugovorom o sezonskim poslovima. Takođe, po istom principu smo angažovali i stotinak novih ljudi, neračunajući berače. Ti ugovori će biti produžavani u skladu sa situacijom u firmi", kazao je Mišić.\nGrožđe odlično, očekuju se vina boljeg kvaliteta\nStanje u samim vinogradima je dobro, uprkos sušnom periodu i ekstremno visokim temperaturama. Stručnjaci kažu da ovakvo vreme više pogoduje lozi, nego što je to bio slučaj sa lanjskim kišama, pa se očekuje da će rod biti oko sedam miliona kilograma grožđa. Takođe, očekuje se da će grožđe biti mnogo slađe nego lane, što znači da će i vino biti mnogo boljeg kvaliteta.\n« Pokušali preko granice sa 65.000 evra\tUredniku Tabloida određen pritvor zbog pretnji Vučiću »


Počelo čišćenje Potpećkog jezera - Agro TV\nPočetna Agro svet Počelo čišćenje Potpećkog jezera\nU cilju rešavanja problema na Potpećkom jezeru i uklanjanja velike količine plivajućeg otpada koji se, usled padavina nakupio kod brane „Potpeć“ na Limu, počeli su radovi na njegovom čišćenju.\nRadove sprovodi JVP „Srbijavode“ u saradnji sa JP „Elektroprivreda Srbije“, koje će pružiti svu potrebnu logističku podršku na akumulaciji.\nNa terenu se nalaze državni sekretar Ministarstva zaštite životne sredine Aleksandar Dujanović i ekipe JVP „Srbijavode“ na čelu sa direktorom tog preduzeća Goranom Puzovićem.\n– Plan je da se, ukoliko vremenski uslovi dozvole, čišćenje završi u roku od tri nedelje, a sav otpadni materijal kojeg ima preko sedam i po hiljada kubika treba da se transportuje na regionalnu deponiju „Duboko“ kod Užica, što uslovljava sinhronizaciju i sa drugim državnim organima kako bismo nesmetano mogli da radimo. Poštujemo sve zakone iz bezbednosti saobraćaja i gledamo da sa ekološke strane uradimo sve na pravi način. Čišćenje je uslovljeno i vremenskim uslovima, ali naš zadatak je da, uz pomoć ove teške mehanizacije i ovih vrednih ljudi, u što je moguće kraćem roku otpad uklonimo da jezero ponovo bude čisto i zeleno – rekao je Puzović.


Za kupovinu i upotrebu pesticida biće potreban sertifikat\nProfesionalni korisnici, a to su svi oni koji dolaze u kontakt i koriste sredstva za zaštitu bilja, uskoro će morati da prođu obuke i dobiju sertifikat za kupovinu i korišćenje pesticida.\nKako kažu u Upravi za zaštitu bilja, svi proizvođači će biti upućeni na obuke, a budući da u Srbiji postoji veliki broj malih poljoprivrednih gazdinstava ovo će biti proces koji zahteva vreme. Iako je Zakon o izmenama i dopunama Zakona o sredstvima za zaštitu bilja ("Sl. glasnik RS", br. 17/2019) usvojen u martu ove godine, primena je odložena na 1. januar 2022. godine. Ističu da je to izuzetno složen posao, jer moraju da budu obuhvaćeni svi koji dolaze u kontakt sa sredstvima za zaštitu bilja. Na taj način prilagođavamo se evropskoj Direktivi o održivoj primeni pesticida koje su usvojile sve države članice.\nNa ovim obukama, koje će biti potpuno prilagođene poljoprivrednicima, oni će dobiti informacije kako da postupaju sa sredstvima za zaštitu bilja, da ne bi došlo do ugrožavanja životne sredine, vodotokova i ljudi. U upravi objašnjavaju da će edukacija biti primerena poslovima kojima se poljoprivrednici bave. Neće biti besplatna, a cena obuke za profesionalne korisnike biće određena u skladu sa propisom koji uređuje takse.\nIzvor: Vebsajt Politika, I. Albunović, 03.06.2019.


kriza rezultata | Novosti.RS\nTag kriza rezultata\nMURINJO: Svi zapadnu u krizu, a samo nas kritikujete!\nTotenhem je loše počeo seriju od pet mečeva u kojima ih očekuju tri derbija i dva nešto lakša protivnika.\n01. 02. 2021. u 16:37\n16:20 REGISTROVANO OSMORO NOVOZARAŽENIH: Na teritoriji Kraljeva sve mirnija epidemiološka situacija\nOD UKUPN 256 testiranih uzorka nazofaringealnog brisa sa teritorije Kraljeva, osam je pozitivno na kovid-19, saopštio je Gradski krizni štab prema izveštaju Zavoda za javno zdravlje.\n16:20 ZA LAVANDU I PČELE DVA MILIONA DINARA: Gradsko veće Sombora usvojili mere pomoći poljoprivredi\nGRADSKO veće Sombora na današnjoj sednici usvojilo je predlog Programa podrške za sprovođenje poljoprivredne politike i politike ruralnog razvoja za 2021. godinu.\n16:20 CRTEŽI KOSTIMA MILANKE BERBEROVIĆ: Otvorena izložba u Galeriji "Haos" u Beogradu\nU GALERIJI " Haos" otvorena je izložba crteža kostima za brojne dramske i operske predstave Milanke Berberović, naše ugledne umetnice i nekadašnjeg dekana Fakulteta primenjenih umetnosti.\n16:20 NINA STOJANOVIĆ DOBRO POČELA, PA STALA: Srpska teniserka dobila prvi set, a u naredna dva osvojila samo jedan gem\nNAJBOLJA srpska teniserka Nina Stojanović ispala je u prvom kolu WTA turnira u Beogradu. Bolja od nje bila je Šveđanka Rebeka Peterson koja je slavila sa 2:1, po setovima 5:7, 6:1, 6:0.\n16:19 PRINC HARI POSTAVIO ULTIMATUM: Zaboravite na mene ako ne dolazi Megan!\nPRINC Hari navodno zahteva da njegova supruga Megan Markl bude deo ceremonije obeležavanja 20 godina od smrti njegove majke. Ako ne dolazi Megan, kako pišu britanski mediji, neće doći ni on.\n"ODBRANA" OFANZIVOM: NATO vežbe oko Srbije, masovna pucnjava sa mračnim ciljevima alijanse zla


Beta 28. septembra 2020. 13:05\nOkružni sud u Cirihu doneo je presudu kojom je „nepobitno“ utvrdjeno da su Pink, Studio B, Informer i glavni urednik tog dnevnika Dragan J. Vučićević povredili prava ličnosti suvlasnika Junajted Grupe (United Grupa) Dragana Šolaka, prenela je danas televizija N1 koja je deo te grupe.\nNavodi se da je švajcarski sud utvrdio da su tuženi mediji vodili kampanju protiv Šolaka, „lažno ga optužujući i objavljujući neistine koje se odnose na samu ličnost i način poslovanja tužioca i navodni politički angažman, uz izražavanje komentara i mišljenja sa ciljem da se tužilac neobjektivno prikaže u lošem svetlu“.\nSud je odlučio i da su tuženi mediji obavezni da isplate Šolaku obeštećenje u švajcarskim francima, da moraju da uklone stranice svih tekstova i linkove emisija na kojima su vršili povredu prava njegove ličnosti, da se uzdrže od budućeg ponavljanja tog dela i da objave sadržaj presude.\nNavodi se da su Pink, Studio B, Informer i Dragan J. Vučićević dužni i da nadoknade tužiocu troškove postupka.\nTelevizija N1 je prenela i da je presudom koja je postala pravosnažna 15. septembra, „posebno zabranjeno“ glavnom uredniku Informera Draganu J. Vučićeviću da daje izjave koje krše lična prava Dragana Šolaka.\nDodaje se da je Šolak, koji već godinama živi u Švajcarskoj, pravdu potražio pred sudom u toj zemlji gde, po njegovom mišljenju, tuženi mediji ne uživaju zaštitu vlasti.\nNajavljeno je i da će suvlasnik Junajted Grupe pokrenuti tužbe i protiv ostalih medija u Srbiji koji su u medjuvremenu iznosili „različite neistine o njemu i dovodili javnost u zabludu obmanjujući gradjane Srbije potpunim izmišljotinama“.


Nemačka: Neočekivan rast BDP u drugom kvartalu\nNemačka ekonomija porasla je za 0,4 odsto u drugom ovogodišnjem kvartalu, uglavnom zbog spoljne trgovine, konačan je podatak koji je danas objavio Savezni zavod za statistiku, Destatis.\n"Nemačka ekonomija je nastavila da raste malo sporije" nego u prvom kvartalu, navodi se u saopštenju Destatisa, što potvrdjuje privremenu procenu korigovanu sezonskim varijacijama, koja je objavljena sredinom avgusta.\nUsporavanje najveće privrede Evrope očekivalo se u drugom kvartalu, posle dinamičnog početka godine, s rastom od 0,7 odsto u prvom kvartalu. Rast u drugom kvartalu, medjutim. pozitivno je iznenadio analitičare koji su prognozirali rast bruto domaćeg proizvoda (BDP) od samo 0,2 odsto. Od aprila do juna, pozitivni impulsi uglavnom su bili iz spoljne trgovine, rekao je Destatis.\nPo preliminarnim podacima, izvoz je u prvom kvartalu porastao za 1,2 odsto, a uvoz opao za 0,1 procenat. Medjutim, "mešoviti signali dolaze iz zemlje", saopštila je statistička služba. Dok je potrošnja stanovništva porasla za 0,2 odsto, a državna za 0,6, investicije su opale za 2,4 odsto u opremu, a za 1,6 odsto u izgradnju.\nU poredjenju s pre godinu dana, Nemačka je u drugom kvartalu imala rast od 3,1 odsto, "povećanje kakvo nije vidjeno pet godina", istakao je danas Destatis.\nVlada i centralna Bundesbanka zvanično očekuju 1,7 odsto rasta, posle 1,5 odsto prošle godine. Po ekonomistima firme ING, "privatna potrošnja treba da ostane važan faktor rasta u svetlu niske inflacije, niske kamatne stope, niske nezaposlenosti i porasta zarada".\nOni kažu i da će, "bar kratkoročno, izbeglička krize nastaviti da podržava domaću tražnju", što je ilustrovano podacima o javnoj potrošnji u prethodnim kvartalima u te svrhe.\n"Ahilova peta ekonomije ostaje nedostatak novih investicija" u Nemačkoj, kažu ekonomisti.


Ako volite da putujete, onda morate posetiti ova mesta - Ženski magazin - Horoskop, ljubav, fitness i zdravlje\nAko bi mogli da birate, gde bi ste putovali? Kaže se da je čovek bogat onoliko koliko ima iskustva, a svaka nova destinacija koju posetimo ostavlja neizbrisiv trag i utisak koji se ne može opisati rečima.\nPrvo, sasvim opravdano, je francuski grad Pariz koji se smatra jednim od najromantičnijih gradova na svetu, a retki su ljudi koji nemaju želju da posete ovo mesto. Za ljubitelje francuske kulture, istorije, umetnosti i fotografije, Pariz je trajna inspiracija. Konkretno, ako ste u Parizu, morate posetiti čuveni Ajfelov toranj koji je jedan od najpoznatijih znamenitosti koje grad ima da ponudi.\nLondon je jedan od najvećih evropskih gradova koji vredi posetiti zbog fantastične i specifične arhitekture, koja je sinonim za evropsku umetnost, ali i za one objekte koji karakterišu grad u pop kulturi kao što su crvene govornice, njihov javni prevoz ili poznate ulice i mesta istorije.\nNjujork Central Park, SAD\nBez obzira da li volite ili ne volite Ameriku i dalje vredi da se istraže sva geografska blaga koje nudi ovoj zemlja snova. Prvi na listi je, naravno, Njujork - Big Apple koji danas predstavlja simbol urbane kulture i savremenog života u kome je sve dozvoljeno. Priroda i zelenilo su uvek dostupni. Kada ljudima u Njujorku dosadi modernizam i brzi tempo rada oni dolaze u najpoznatiji park na svetu. Central park je estetski i vizuelno atraktivno mesto sa neverovatnom hortikulturom, koja je uvek puna turista.\nSama Kanada je zapanjujuća zemlja, pogotovo ako volite zimu i sneg. U Kanadi obavezno treba da posetite zaleđeno jezero Abraham gde se krije mnoštvo plavih i belih balona, zamrznutih ispod površine. Ovaj fenomen je zapravo rezultat "rada" bakterija koje žive u jezeru, hraneći se algama i onda emituju metan gasove koji su zamrznuti tokom zimi i čine ovaj interesantan prizor.\nReč je o najpopularnijoj i najposećenijoj turističkoj atrakciji na Islandu. Meštani su primetili da voda koja dolazi iz geotermalne elektrane za navodnjavanje polja u obliku lavom ima lekovita svojstva za kožu, tako da se vremenom pretvorila u “svetu kadu”. Plava boja nastaje od algi i silikata, a predivno okruženje je čini zaista magičnim mestom.


ana taskovic\t 21.02.2020. 14:18h 14:25h\n"Republikanci su reagovali kako biste očekivali. Poludeli su", rekla je neimenovana osoba i dodala da su oni doveli u pitanje obaveštajnu službu.\n"Oni (Rusi) favorizuju jednog kandidata dok to rade", rekla je neimenovana osoba i dodala da su oni koji su o tome izvestili identifikovali tog kandidata kao Trampa.\nNjujork tajms je izvestio u četvrtak dan nakon brifinga, da je Tramp je ukorio vršioca dužnosti direktora Nacionalne obaveštajne službe Džozefa Magvajera jer je dozvolio da se njegovo osoblje pojavi pred Odborom.\nKremlj je danas saopštio da su navodi američkih obaveštajnih službi da se Rusija meša u predizbornu kampanju 2020. godine i da pokušava da poveća šanse za ponovni izbor predsednika Donalda Trampa lažni i rezultat paranoje.\n"Ovo su više paranoične najave koje će se, na našu žalost, umnožavati kako se budemo približavali (američkim) izborima", rekao je novinarima portparol Kremlja, Dmitrij Peskov, preneo je Rojters.\n"Oni nemaju nikakve veze sa istinom", istakao je Peskov.\nDonald TrampSADAmerikaobveštajciRusijaMoskvaKremljizboripredsednički izbori u SADamerički predsednički izbori\nPRVI PUT KOD ANE NA VEČERI: Predsednik Vučić kod premijerke uživao u krilcima (FOTO) 27\t1.1k


Volker: Na istoku Ukrajine trenutno vrući stadijum rata\nIzvor: Vostok.rs, 15.Sep.2018, 12:55\nSpecijalni predstavnik SAD za Ukrajinu Kurt Volker smatra da Donbas ide ka vrućoj tački konflikta.\n„Na istoku Ukrajine je trenutno vrući stadijum rata, ona ima užasan uticaj na lokalno stanovništvo… Taj konflikt nije zamrznut, nije završen. On se nastavlja svake noći, svakog dana“, rekao je Volker na konferenciji „Jaltinska evropska strategija“.\nPri tome, dodao je Volker, strane u konfliktu su se zaglibile u minskom procesu. On smatra da političke tačke Minskog sporazuma koje treba da ispunjava Ukrajina — specijalni status, amnestija, izbori — „fizički je nemoguće realizovati“.


3 za 3 Archives - Sportske novosti\nNaslovna Fudbal 3 za 3\nNemački niželigaši imaju dogovor?\n3 za 3 Dušan - 7 aprila, 2017\nU subotu, 8. aprila, od 13 časova očekuje nas utakmica 29. kola nemačke Regionallige Nord u kojoj će se sastati Wolfsburg II i Oldenburg. Wolfsburg II se trenutno nalazi na 6. poziciji sa 41 bodom iz 27 utakmica, a zabeležili...\n3 za 3 Holiday - 31 maja, 2020\nU sklopu 25. prvenstvenog kola prvog ranga danskog fudbala “Superliga” sastaju se ekipe, Esbjerg i Aalborg. Domaći sastav se trenutno nalazi na trinaestom mestu na tabeli sa do sada 17 osvojenih bodova, dok su gosti na šestoj poziciji uz 37 sakupljenih bodova. Rezultati ovih...\n3 za 3 Holiday - 20 januara, 2020\nU sklopu 18. prvenstvenog kola Prve lige Turske “Super Lig” sastaju se ekipe, Rizespor i Genclerbirligi. Domaći sastav se trenutno nalazi na trinaestom mestu na tabeli sa 18 osvojenih bodova, dok su gosti jednu poziciju bolje plasirani uz 20 sakupljenih bodova. Rezultati ovih ekipa...\nZa nastavak saradnje kladionice nude kvotu 6,00\n3 za 3 Dušan - 28 decembra, 2019\nSa početkom od tačno 16 časova očekuje nas utakmica 23. kola engleske National League North u kojoj će Brackley Town dočekati Kidderminster. Brackley Town se uoči ovog kola nalazi na 5. poziciji gde ima ukupno 36 bodova kao i skor...\nDa li sumnjate na “saradnju” u Ekvadoru?!\n3 za 3 Sirijus - 21 juna, 2017\nU. Catolica i River Plate Ecuador sastaće se večeras od 19 časova po našem vremenu u okviru 18. kola ekvadorske "Serie A", a susret koji nas očekuje možda je unapred isplaniran. Pre svega, treba reći da domaći tim zauzima...\n3 za 3 Sirijus - 7 maja, 2017\nĐenova će ugostiti Inter danas od 15 časova u okviru 35. kola prve lige Italije, a kako se sezona bliži kraju, kalkulacije su sve veće i češće. Ovog puta, osvrćemo se ka međusobnim susretima Đenove i Intera, a ako...\nHoće li gosti doći do neophodne pobede?\n3 za 3 Sirijus - 5 maja, 2017\nLokomotive Leipzig će ugostiti Neustrelitz večeras od 19 časova po našem vremenu u okviru 32. kola nemačke severoistočne regionalne lige, a susret koji je pred nama ne bi smeo da prođe nezapaženo. Do kraja ima svega 3 kola, domaći...\nDa li je ovde reč o saradnji?\n3 za 3 Dušan - 9 avgusta, 2018\nU petak od 10 časova i 30 minuta odigraće se utakmica 20. kola indonežanske Lige 1 u kojoj će se sastati Mitra Kukar i Persib. Mitra Kukar se trenutno nalazi 14. poziciji (od ukupno 18) sa 23 boda iz 19 mečeva,...\nPotencijalne saradnje koje nas očekuju u drugom delu sezone (18. novembar)\n3 za 3 Sirijus - 18 novembra, 2017\nDosta dugo nismo objaviljivali našu rubriku koja se odnosi na utakmice na koje vam skrećemo pažnju, a razlog tome bila je upravo prilično slaba ponuda. Kako je pred nama vikend, za vas izdvajamo određene interesantne podatke, a vama ne...\n”Saradnja” ove dve ekipe postoji već skoro 9 godina!\n3 za 3 Dušan - 24 marta, 2017\nU subotu, 25. marta, od 16 časova očekuje nas utakmica 20. kola austrijske Regionallige West u kojoj će se sastati Johann i Schwaz. Johann se trenutno nalazi na 5. poziciji sa 27 bodova iz 19 utakmica, a zabeležili su 8...\nDa li su u pitanju nečiste radnje?\n3 za 3 Milos - 9 maja, 2017\nOd 22:15 se u okviru Kolumbijske Prve lige, sastaju ekipe Hulia i Deportivo Pasto, a meč se igra u sklopu 17.kola. Hulia se nalazi na 14.mestu sa skorom 5-3-8 i gol razlikom 12:19. Na domaćem terenu imaju skor 4-1-3 i...\nDa li se ishod večerašnje utakmice zna već sad?!\n3 za 3 Sirijus - 20 marta, 2018\nAirdrieonians i Alloa će se sastati večeras od 20:45 po našem vremenu u okviru 30. kola trećeg ranga škotskog fudbala, a na ovu utakmicu vam skrećemo pažnju isključivo zbog statistike. Naime, ako posmatrate rezultate između ove dve ekipe od 2016....\nSyrianska i Varbegs nastavljaju saradnju i u 4. sezoni u nizu?!\n3 za 3 Dušan - 29 aprila, 2017\nU nedelju, 30. aprila, od 17 časova očekuje nas utakmica 5. kola švedskog Superettan-a u kojoj će se sastati Syrianska i Varbergs. Syrianska se trenutno nalazi na 13. poziciji (od ukupno 16) sa 3 boda iz 4 utakmice, a zabeležili...\n3 za 3 Sirijus - 15 avgusta, 2020\nOrlando Pirates i Bidvest Wits sastaće se danas od 18 časova po našem vremenu u okviru prvenstva Južne Afrike. Domaći tim se nalazi na 3. mestu sa 41 osvojenim bodom, dok se gosti nalaze na 5. mestu i imaju...\nŠveđani možda sarađuju!\n3 za 3 Sirijus - 15 maja, 2017\nDjurgarden i Göteborg sastaće se večeras od 19 časova po našem vremenu u okviru 8. kola prve lige Švedske, poznatije kao "Allsvenskan". Sudeći po kladionicama, domaći tim je favorit, a i mi mislimo tako s obzirom na to da...


Napadač Real Madrida trenutno je na pozajmici u Ajntrahtu iz Frankfurta, a to je trebalo da bude prekretnica na bolje u njegovoj karijeri, naročito što je nemački klub njegova oaza sreće odakle je i otišao u Španiju.\nMeđutim, nije se naigrao po povratku u Nemačku, iako je imao odličan start, pa se opet priča o njegovoj budućnosti.\nIako je bilo najava da bi Ajntraht mogao da otkupi njegov ugovor, to se ipak čini kao preambiciozna misija za Nemce, pre svega u finansijskom smislu.\n- Volim Ajntraht, to je poseban klub za mene u svakom pogledu - počeo je Jović i ubrzo otkrio gde će biti na leto.\n- Svi znaju da sam zvanično igrač Real Madrida. Vraćam se u Madrid na kraju sezone - dodao je Jović za Bild, a preneo je "B92".\nSnažnog napadača ugovor sa Realom vezuje do 2025. godine, dogovoren pre skoro dve godine kada je prelazio baš iz kluba iz Frankfurta za 60 miliona evra.


Formiran Opštinski odbor SDP Srbije u Irigu – SDP Srbije\nPočetna/Vesti/Formiran Opštinski odbor SDP Srbije u Irigu\nPredsednik novoformiranog odbora profesor književnosti Avakum Kvas, rekao je da veruje da će SDP Srbije naći svoje mesto na političkoj sceni Opštine Irig.\nOn smatra, da je činjenica koja govori da je među članstvom polovina žena, a da se više od 80 odsto njih nikada nije bavilo politikom prednost ali i mana. Manjkavost toga se ogleda u političkom neiskustvu, smatra Kvas, dok je prednost to što se radi o novim ljudima, čistog obraza, koji političkim putem žele da menjaju trenutno stanje u opštini.\nPrisutnima u punoj sali Skupštine opštine Irig, obratio se i Nebojša Katić, predsednik Opštinskog odbora SDP Srbije, sa druge strane Fruške gore, iz Beočina, koji je rekao da jedino formiranjem mreže Mesnih odbora može da se postigne rezultat, jer, tvrdi Katić, svaki pojedinac, član stranke je najbolji medij koji može na pravi način da prenosi ideju naše stranke i obezbedi glasove za predstojeće izbore.\n“Problemi običnih ljudi su isti svuda po Vojvodini, bez obzira da li se radi o malim opštinama poput Iriga ili gradovima poput Novog Sada”, rekao je predsednik Gradskog odbora SDP Srbije Novi Sad Ivica Dostanić. “Zbog toga su nam i ciljevi isti, više socijalne pravde, humanosti, poštenja i još mnogo toga što možemo postići upornim dugotranjim radom i saradnjom sa svim političkim akterima, posebno na lokalu” rekao je Dostanić i dodao da je bavljenje politikom sada neophodnost jer ako se mi ne budemo bavili njom, ona će se baviti nama. On je zaključio da niko sem Irižana samih, neće rešiti problem na lokalu, a to će biti mnogo lakše uz socijaldmokratiju.\nPozdravljaući formiranje 41. Opštinskog odbora Socijaldmokratske parije Srbije u Vojovodini, predsednik Pokrajinskog odbora Zdravko Jelušić je rekao da Irig nije zaslužio da ljudi iz njega odlaze, već da se u njega doseljavaju, jer je malo opština koje se mogu pohvaliti sa takvim prirodnim bogatstvima . Sa druge strane malo je opština sa toliko problema, od činjenice da ne postoji obilaznica, do mnoštva infrstrukturnih problema u mestima širom opštine. Zbog svega toga, smatra Jelušić, Socijaldemokratska partija Srbije ima velike šanse da uspe u Irigu, i to na način koji bi u stvari povezao sve dobre ideje dobronamernih ljudi. “Na raspolaganju su vam superiorne ideja socijaldemokratije, visok rejting predsednika stranke za koga velika većina građana Srbije smatra da je pre svega dobar čovek i uspešan političar, i energija koju nosi mladost članova Opštinskog odbora SDP Srbije u Irigu. Iskoristite sve to za dobrobit svih u Irigu” poručio je Jelušić.\nSledeći Opštinski odbor Socijaldemokratske partije Srbije u Vojovdini biće formiran u petak 28. oktobra u Staroj Pazovi.\nsdpsrbijepress2011-10-26T19:15:58+00:00oktobar 26, 2011|Vesti|


Predsjednik Srpske primio djecu sa Kosova – mojKontakt portal – Radio Televizija Kontakt\nDodik je na prijemu rekao da su porodice iz Republike Srpske koje su ugostile djecu sa Kosova i Metohije pokazale pravo lice, te najavio da će naredne godine i njegova porodica primiti neko dijete.\n“Volio bih da posjete Republici Srpskoj djece sa Kosova prije početka školske godine postanu tradicionalne”, istakao je Dodik.\nOn je dodao da mu je želja da se očuva bratstvo Srba iz Srpske i sa Kosova i Metohije.\n“Republika Srpska se svih ovih godina bori za identitet i ustavna prava. Znamo šta znači ta borba, uvjereni smo da stvari nisu završene, ali, zbog toga, daleko više nego na drugim prostorima gdje žive Srbi, ovdje u Republici Srpskoj razumijemo položaj naše braće na Kosovu”, poručio je Dodik.\nOn je rekao da je i solidarnost Srba iz Srpske prema sunarodnicima sa Kosova to i pokazala.\n“Ponosan sam na naše ljude koji su vam bili domaćini. Raduje me što ima i mnogih drugih koji to žele da učine“, istakao je Dodik obraćajući se djeci sa Kosova i Metohije.\nOn je dodao da su djeca sa Kosova nakon posjete Republici Srpskoj bogatija za nove utiske i prijateljstva koja su stekla.\nDodik je ovom prilikom djeci sa Kosova poželio puno sreće u životu i da budu dobri ljudi.\nDirektor Međuopštinskog centra za socijalni rad Kosovska Mitrovica Miladin Đurović rekao je da predsjednik Srpske pomaže Srbima na Kosovu i zahvalio mu za ogromnu podršku koju im pruža.\nOn kaže da su se djeca sa Kosova zbližila sa porodicama iz Srpske, te su u stalnom kontaktu, što je od neprocjenjive vrijednosti.\nĐurović je pozvao predsjednika Dodika da posjeti Kosovo i Metohiju, jer su tamo “njegova braća i prijatelji”.\nBanjalučanka Lepa Macanović rekla je novinarima da su djeca sa Kosova i Metohije koja su došla u njenu porodicu odrasla u patnji, a da su zbog toga mnogo zrelija i odraslija nego vršnjaci iz Srpske.\n“Najveća bi solidarnost bila da nekako pokušamo da toj djeci u Banjaluci obezbijedimo dugotrajniji boravak”, smatra Macanovićeva.\nMilan Anđelković, koji je danas bilo na prijemu kod predsjednika Republike Srpske, kaže da nije prvi put u Srpskoj, te da je i ovaj put dočekan srdačno i da se osjeća prijatno.\n“Jedino nas narod Republike Srpske razume, narod koji je prošao sve patnje i nedaće kroz koje mi danas prolazimo“, rekao je sedamnaestogodišnji Anđelković koji je danas Dodiku poklonio zbirku svojih pjesama i gusle na kojima svira.\nPredsjednik Odbora za pomoć Srbima sa Kosova i Metohije iz Banjaluke Milorad Arlov, koji je uz pomoć Socijalističke partije organizovao posjetu djece sa Kosova Banjaluci, i ovom prilikom je zahvalio Dodiku za donacije i prijeme.\nPrijemu je prisustvovao i ministar rada i boračko–invalidske zaštite i predsjednik Socijalističke partije Petar Đokić.\nDjeca sa Kosova uručila su predsjedniku Dodiku prigodne poklone.\nSrpska djeca sa Kosova i Metohije, njih stotinu, doputovala su 26. avgusta u Banjaluku na pet dana, a smještaj im je pružilo 79 porodica iz ovog grada i okoline.\nKonkurs za smještaj studenata u Studentskom centru “Nikola Tesla” do 10. septembra


Predsednik SDS-a Boris Tadić danas je rekao da je 40 dana prošlo od ubistva Olivera Ivanovića i ponovio pitanje šta je Srbija uradila da zastiti Ivanovića "koji je upozoravao na pretnje koje je dobijao".\nTadić je naveo da je Srbija tražila da se uključi u istragu ubistva, ali da se postavlja važnije pitanje, a to je šta je uradila da se uključi u proces zaštite Ivanovića i njegovog života.\nBoris Tadić na pomenu Olivera Ivanovića\n- Država koja ne zaštiti svog ugroženog građanina saučestvuje u ugrožavanju njegovog života - rekao je Tadić i naveo da predsednik Srbije, koji vodi Savet za nacionalnu bezbednost, mora da pozove na odgovornost sve koji nisu zastitili Ivanovića.\nTadić, koji se novinarima obratio ispred zgrade Predsedništva Srbije, rekao je da je to "četvrto političko ubistvo u poslednje dve decenije", a dodaje i da je povećana kriminalizacija u zemlji, da se dešavaju mafijaška ubistva...\nDronovi Kfora snimili ubice Olivera Ivanovića?\n"HRABAR ČOVEK KOJI JE PROŠAO GOLGOTU" Političari, akademici i novinari se na Tviteru opraštaju od Olivera Ivanovića\nStefanović: Insistiramo na otkrivanju ubica Olivera Ivanovića, ali nema podataka


Deca iz Srbije među vodećima u Evropi po broju sati provedenih na internetu | Original\nDeca i mladi u Srbiji svakodnevno provode u proseku po tri sata na internetu, i po tome je naša zemlja među vodećim zemljama u Evropi, pokazalo je međunarodno istraživanje “Deca Evrope na internetu”.\n“Među vodećim smo zemljama što se tiče upotrebe interneta kod dece i mladih. Međutim, mi smo zemlja u kojoj deca najmanje koriste digitalne tehnologije za školske zadatke. Mali procenat odraslih, uključujući i roditelje i nastavnike podstiče decu na konstruktivno korišćenje digitalnih tehnologije i interneta“, kaže Dobrinka Kuzmanović, istraživač Instituta za psihologiju.\nIstraživanje je predstavljeno na panelu “Zavisnost od interneta- dijagnoza” koje je organizovalo Ministarstvo trgovine, turizma i telekomunikacija povodom Međunarodnog dana bezbednog interneta.\nIstraživanje je pokazalo da polovina dece u Srbiji uzrasta devet i 11 godina svakodnevno koristi društvene mreže, a za većinu društvenih mreža donja uzrasna granica je 13 godina.\nPo tome deca iz Srbije prednjače u odnosu na vršnjake u zemljama EU. Kada je reč o rizicima i rizičnom ponašanju na internetu tu se naša zemlja nalazi na nivou evropskog proseka.\n“Deca jesu sklona da dele lične podatke sa drugima, čak i sa nepoznatim osobama. Imamo podatke da u našoj zemlji 25 odsto mališana prvo upoznaju nekog preko interneta, a zatim uživo“, navela je Kuzmanović, prenosi Tanjug.\nPosebno je zanimljivo što u Srbiji dve trećine dece pomaže roditeljima kada nešto ne umeju da urade na internetu, dok je u evropskim zemljama taj procenat znatno manji.\nDeca i mladi u Srbiji provode dosta vremena na internetu i to možda ne bi bio problem da se bar deo tog vremena potroši na učenje, a ne samo na zabavu.\nŽivimo u svetu gde smo svakodnevno okruženi digitalnim tehnologijama i gde je normalno da se svakodnevno koristi internet i to je način da se steknu odgovarajuće digitalne veštine neophodne za život u 21. veku.\nNeuropsihijatar Snežana Alčaz iz Specijalnoj bolnici za bolesti zavisnosti iz Drajzerove kaže da ima mladih koji preteruju u korišćenju interneta, ali da treba biti obazriv u postavljanju dijagnoze zavisnosti.\nOna kaže da treba potražiti lekarsku pomoć kada dete izgubi kontrolu, kada ne može da stane, recimo da igra video igricu, kada zanemaruje svakodnevne aktivnosti, kasni ili ne ide u školu, izbegava druženja, povlači se, zatvara u sobu.\n“U takvim situacijama treba potražiti pomoć“, kaže Alčaz i dodaje da im se njima javlja dosta roditelja koji su zbunjeni, teško im je da procene šta je normalno, a šta ne, jer su odrasli u drugim okolnostima.\nDržavna sekretarka Ministarstva trgovine, turizma i telekomunikacija Tatjana Matić podsetila je da već tri godine godine radi Nacionalni kontakt centar za bezbednost dece na internetu, da su imali više od 13.500 poziva, da su formirana 192 predmeta od toga devet se odnosi na zavisnost na internetu.\n“Mladi u Srbiji u samom su evropskom vrhu što se tiče korišćenja interneta. Svi studenti su onlajn, svi koriste internet. To ima prednosti i mane“, kaže Matić.\nMane dolaze do izražaja kod mlađe populacije koja mnogo više od svojih evropskih vršnjaka koristi internet.\nU Srbiji 45 odsto dece uzrasta od 12 do 14 godina koriste internet, što je mnogo više u poređenju sa drugim evropskim zemljama gde oko 7,8 odsto mališana tog uzrasta koristi internet.\n“Moramo utvrditi šta je zavisnost, a šta svakodnevna upotreba interneta. Činjenica je da naša deca provode tri do četiri sata dnevno koristeći internet i društvene mreže. Vikendom i više od četiri do sedam sati, što je alarmantan podatak“, zaključila je Matić.\nPročitajte i: Deca koja predugo gledaju televiziju kasnije progovore\nTagovi: bezbednost dece na internetu deca Deca Evrope na internetu internet


RTS :: Zašto škotski referendum brine Balkan\nSvet Zašto škotski referendum brine Balkan\nZašto škotski referendum brine Balkan\nsubota, 13. sep 2014, 12:10 -> 12:40\nPredstojeći referendum u Škotskoj o nezavisnosti od Britanije stvara bijazan da bi mogao da utiče na obnavljanje tenzija na Balkanu, ocenjuje britanski spoljnopolitički analitičar Džejms Ker-Lindzi.\nLindzi kaže da postoji zabrinutost u odnosu na to kako bi sve ovo moglo da utiče na Balkan. "Nesumnjivo je da bi mogao da ima uticaja na Bosnu, Makedoniju, Srbiju i Kosovo. Sigurno da postoji strah da bi mogao da vodi obnavljanju regionalnih tenzija", kaže britanski stručnjak za Balkan u izjavi Tanjugu.\nKer-Lindzi kaže da nema sumnje da referendum ima i "mnogo širi uticaj".\n"Već vidimo da se Katalonija priprema za svoj referendum o nezavisnosti iako u ovom slučaju ne postoji saglasnost španske vlade za njegovo održavanje", navodi viši naučni saradnik Londonske škole ekonomije i političkih nauka.\nKer-Lindzi upozorava da referendumu u Škotskoj "mora da se pristupi veoma pažljivo, jer će ljudi hteti da znaju zašto Škoti imaju pravo da glasaju o nezavisnosti, a oni ne".\n"Ako je Škotskoj dozvoljeno da postane nezavisna zemlja, onda će i druge zajednice i teritorije u Evropi pitati zašto njima nije dozvoljeno da to isto urade. To će biti pravi test za nacionalne vlade", smatra Ker-Lindzi.\nPodsećajući da je Evropa zamišljena kao mesto na kome se brani demokratija, ovaj analitičar napominje da "neće dobro da izgleda ako se zaključi da evropske države negiraju ovo pravo svojim građanima".\nKomentarišući mogući ishod referenduma, Ker-Lindzi kaže da preovladava mišljenje da će Škotska jasno da glasa protiv nezavisnosti, ali podseća da poslednja istraživanja pokazuju da je odnos između onih "za" i "protiv" nezavisnosti mnogo tesniji od očekivanog.\n"U ovom trenutku, svi pokazatelji govore da će ljudi u većini da glasaju za ostanak u zajednici", napominje on i dodaje da "postoji veoma mala mogućnost da se 19. septembra probudimo i vidimo da je došao kraj Britanije kakva je ona sad".\nKer-Lindzi kaže i da "niko ne sumnja da Škotska može da bude nezavisna zemlja, ali pitanje je da li joj je bolje da ostane u sastavu Ujedinjenog Kraljevstva ili da nastavi put sama".\n"Škotska bi brzo postala ravnopravna u međunarodnoj zajednici"\nSmatra da bi samostalna Škotska postala ravnopravni član međunarodne zajednice "ubrzo posle njenog proglašenja nezavisnosti", što je planirano za mart 2016. godine.\n"Mislim da bi pristupila Ujedinjenim nacijama i pridruženim organima i institucijama u roku od nekoliko dana. Ali, ipak ostaje pitanje njenog članstva u EU mada sam uveren da će postojati politička volja da se i to reši na manje komplikovan način nego što to neki tvrde", navodi Ker-Lindzi.\n"Tamo nije bilo represije nad stanovništvom kao na Kosovu, nije intervenisala neka susedna država kao na Krimu, nije bilo rata kao u Abhaziji i Južnoj Osetiji", ocenio je Kristofer.\n"Sve to čini Škotsku prilično drugačijom od svih drugih nedavnih slučajeva otcepljenja", ocenjuje Bender uz zaključak da je reč o "zrelom" načinu rešavanja jednog takvog pitanja.\nOn primećuje da su rezultati anketa toliko "tesni" da je teško predvideti ishod referenduma.\n"Nema lakog odgovora na pitanje šta bi bilo bolje", rekao je Bender, odgovarajući na pitanje da li bi Škotima bilo bolje da se otcepe od Velike Britanije ili da ostanu u njenom sastavu.\nTokom proteklih meseci, podsetio je Bender, intenzivno se debatovalo o različitim aspektima kao što su ekonomska i administrativna pitanja, ali i pitanje članstva u EU i koliko bi bilo teško ponovo pregovarati o članstvu.\n"Obe strane imaju neke dobre argumente. Sada će ljudi odlučiti koji od tih argumenata su im važniji", smatra Bender i ističe da je dobra strana u vezi sa referendumom to što, uprkos ljutim neslaganjima među Škotima, i nezavisnost i ostanak u sastavu Velike Britanije mogu da budu održive opcije.\n"Nijedna opcija ne predstavlja realnu pretnju ni po koga", zaključuje analitičar ESI, sa sedištem u Beču.\n"Važan element je veoma različita politička kultura koja postoji između Škota i Engleza, a razlike su se godinama još više uvećavale", kaže britanski analitičar i podseća i na druge faktore razmimoilaženja poput stava prema EU.\nProevropska orijentacija Škotske\n"Iako se ne prikazuje često da su Škoti proevropski orijentisani, jasno je da oni imaju mnogo pozitivniji stav od Engleza", kaže Ker-Lindzi.\nOn dodaje da je priča u vezi sa referendumom oko izlaska Britanije iz EU "sigurno zabrinula ljude jer će na svakom glasanju Engleska biti ta koja će odlučiti, a ne Škotska".\n"Drugim rečima, Škotska bi mogla da bude izbačena iz EU, čak i ako bi većina Škota glasala za ostanak", objašnjava on.\n"Vođe kampanje za nezavisnost su istakli da se ne glasa o odvajanju od Britanije, već o tome da imaju mogućnost da sami donose odluke o vlastitoj budućnosti", podseća Ker-Lindzi.\nKako ističe, u slučaju odvajanja Škotske, moralo bi mnogo stvari da se "raščisti", poput valute koju bi nezavisna zemlja koristila - da li bi ostala na britanskoj funti ili bi uvela novu valutu.\n"Tu je i pitanje penzija, zdravstvenih usluga, nacionalnog javnog servisa, vojske, nacionalne imovine, ambasada...", navodi britanski analitičar neka od pitanja koje bi se našla pred Londonom i Edinburgom i kaže da će to biti deo "dugog procesa" i navodi slučaj bivše Jugoslavije gde nisu sva pitanja rešena.\n"Veoma je teško sa sigurnošću reći šta će se desiti, ali izgleda da nas čekaju neki veoma interesantni dani ako Škotska sledeće sedmice glasa za nezavisnost", zaključuje britanski stručnjak.\n(subota, 13. sep 2014, 14:35)\ndugo je pripremana propast Evrope a EU je svesrdno pomagala misleci da se moze igrati sa granicama i ljudima. Izmisljali su drzave i nepostojece narode i mislili da je Balkan pogodan kao eksperiment a oni, tamo daleko od primitivizma, sigurni.\nSad, kada je proces poceo, po zakonu spojenih sudova, nista ga ne moze zaustaviti.\n(subota, 13. sep 2014, 13:31)\nnam vruc krompir ovaj ekspert, pa mene ne brine ni malo, brinulo me je kada nam je bespravno otudjeno KiM, a sta se desava u Skotskoj i Kataloniji, na Krimu, i Istoku Ukrajine vi trebate da brinete, cak ste i sami krivi zbog toga krseci medjunarodno pravo ,suverenitet i teritorijalni integritet Srbije, jos ste nas plus i bombardovali a i tu ste krsili pravo i to sve u sred Evrope, a to je ceo svet gledao, predstavili ste vase greske svetu kao izolovan slucaj i mislili ste da ce to tek tako proci.\n1 Ponovo zemljotres u Indoneziji\n2 Tramp otkazao vojnu paradu zbog "apsurdno visoke" cene\n3 Napadač u Turskoj ubio dve i ranio četiri osobe\n4 Imran Kan novi premijer Pakistana\n5 Pentagon: Kina verovatno obučava pilote za napade na SAD


CIGARETE POSKUPLJUJU OD 1. JANUARA: Upravni odbor doneo odluku – Vesti iz srbije i sveta\nHome > Region > CIGARETE POSKUPLJUJU OD 1. JANUARA: Upravni odbor doneo odluku\nCIGARETE POSKUPLJUJU OD 1. JANUARA: Upravni odbor doneo odluku\nUPRAVNI odbor Uprave za indirektno oporezivanje (UO UIO) BiH usvojio je na današnjoj sednici Odluku o utvrđivanju specifične i minimalne akcize na cigarete i duvan za pušenje za 2022. godinu. Ovom odlukom će kutija cigareta u BiH biće skuplja od 1.januara naredne godine.\nKako je pojašnjeno u saopštenju UIO BiH, prema usvojenoj odluci, koja se zasniva na Zakonu o akcizama u BiH, od 1. januara 2022. godine minimalna akciza iznosiće 166,50 KM za 1.000 komada cigareta, odnosno 3,33 KM za pakovanje cigareta od 20 komada.\n– Novom odlukom specifična akciza ostala je na istom nivou, odnosno 1,65 KM za pakovanje cigareta od 20 komada dok je minimalna akciza povećana sa 3,25 na 3,33 KM za isto pakovanje. Akciza na duhan za pušenje utvrđuje se u visini od 80 posto minimalne akcize i iznosiće 133,20 KM po kilogramu, navodi se u saopštenju.\nKalkulaciju maloprodajne cene, kako se navodi, formirane shodno ovoj odluci, poreski obveznici dužni su dostaviti nadležnom regionalnom centru UIO do 30. novembra 2021. godine.\nPredsednik Kine sprečen da se obrati učesnicima KOP26, Putin uputio poruku o očuvanju šuma\nPočetkom godine stižu nova opremljena vozila za Hitnu službu\nNovember 23, 2021 020\nVučiću Zlatna povelja i Ključ grada Kosovske Mitrovice


Humanitarna druženja sa vinom i Drakulom u Novom Sadu - Novosti - Turistički svet\nHumanitarna druženja sa vinom i Drakulom u Novom Sadu\nVeć više od 10 godina, studenti III godine hotelijerstva Departmana za geografiju, turizam i hotelijerstvo PMF-a u Novom Sadu, u okviru predmeta Animacija i logistika u turizmu, organizuju humanitarne tematske večeri. Pred nama su i ove zime dva humanitarna projekta.\n"Vreme je za vino"\nU Master centru Novosadskog sajma, 1. februara, s početkom u 20h, u susret Danu vina i ljubavi, svi posetioci moći će da uživaju u degustaciji izabranih vina, prezentaciji vina od strane somelijera iz Udruženja somelijera Srbije, kao i kulturno-zabavnom programu uz osvrt na istorijat i nastanak vinarstva u Srbiji, a sve u okviru manifestacije – IT’S WINE O’CLOCK!\nUlaznicu po ceni od 800 dinara možete obezbediti putem telefona: 069/630329 u periodu od 16-20h svakog dana (Ana Savić).\nSva sredstva biće donirana udruženju "Plavo Srce 021" za pomoć deci i roditeljima dece obolele od dijabetesa.\n"Veče sa Drakulom"\n“Veče sa DRAKULOM”, intrigantan je naziv drugog humanitarnog događaja koji se održava u saradnji sa ambasadom Rumunije, 7. februara sa početkom u 20 sati, u restoranu "Ribarac" na Ribarskom ostrvu.\nObožavaoci čuvenog Grofa Drakule moći će iz njegovog ugla da dožive povezanost rumunskih mitova sa istorijom. Pozvani su svi ljubitelji geografije i istorije, kao i oni koji su zainteresovani da prođu kroz tradicionalno prijateljstvo Srbije i Rumunije i kulturno-umetnički program koji sadrži brojne prezentacije, zanimljive činjenice i informacije koje poseduje jedino poznati Grof.\nCena ulaznice za “Veče sa Drakulom” je 1.000 dinara, a kontakt za rezervacije je 069/2671995 (Bernarda Dekić).\nHumanitarni deo posvećen je Udruženju roditelja prevremeno rodjene dece "Optimistik" iz Novog Sada.\nDo sada je organizovano blizu 40 sličnih projekata.


EU predlaže da rok validnosti vakcinacije za putovanja bude devet mjeseci | Aktuelno\nEvropska unija će preporučiti rok od devet mjeseci za validnost vakcinacije protiv kovida-19 za putovanja na svojoj teritoriji, a takođe će predložiti davanje prioriteta vakcinisanim putnicima, navodi se u dokumentu Evropske komisije u koji je njujorška agencija “Blumberg” imala uvid.\nTakođe poziva zemlje da se ponovo otvore od 10. januara za sve one koji su dobili vakcine koje je odobrila Svjetska zdravstvena organizacija.\nPredložene izmjene, takođe, uvode novo vremensko ograničenje za validnost vakcinacije protiv kovida, što sugeriše da će buster doze biti potrebne nakon perioda od devet mjeseci.\nBudući da broj slučajeva nastavlja da raste širom Evrope, Evropska komisija planira da od 1. marta ukine svoju bijelu listu zemalja iz kojih su dozvoljeni svi putnici bez obzira na status vakcinacije.\nRevidirana pravila bi, takođe, omogućila putovanje u EU za djecu između 6 i 17 godina koja su imala negativan PCR test prije polaska čak i ako nisu vakcinisana.\nKao dodatan vid zaštite, dokaz o negativnom PCR testu bi bio potreban za sve putnike koji su vakcinisani vakcinom koju je odobrila SZO, ali koju nije odobrio evropski regulator za ljekove, kao i za one koji su se oporavili od korone, sudeći prema predlozima.\nNakon podizanja kapaciteta u periodu od juna do oktobra, evropske avio-kompanije su ponovo počele da bilježe lošije rezultate.\nBroj sjedišta koja se nudi na letovima u Austriji je ove nedelje za 39 odsto ispod nivoa iz 2019. godine, što je pad od tri procentna poena u odnosu na početak novembra, na osnovu podataka sajta OAG za praćenje letova.\nSličan pad se dogodio i u Francuskoj i Njemačkoj.\n„Lošije poslovanje će vjerovatno potrajati do Božića i moglo bi da utiče na planiranje odmora za ljeto 2022. godine“, izjavio je izvršni direktor irske avio-kompanije „Rajaner“ Majkl O“Liri u jednom intervjuu.


Dodik tražio sastanak sa američkim generalom u Mahovljanima, odbijen! - Leutar.net\n22. maja 2021. LEUTAR Bosna i Hercegovina, Republika Srpska, Vijesti 0\n“Dodik je tražio sastanak sa američkim generalom koji vodi vježbu onda je odgovoreno sa američke strane – Može, ali na Manjači i cijelo Predsjedništvo BiH”, otkrio je Komšić, dodajući da je nakon toga uslijedio poziv Predsjedništvu BiH.\nPrema Komšiću, Dodik je to rekao kako bi opravdao prolazak kolona NATO jedinica preko Banjaluke i drugij dijelova Republike Srpske.\n“Dodik je tražio sastanak sa američkim generalom koji vodi vježbu onda je odgovoreno sa američke strane može, ali na Manjači i cijelo Predsjedništvo BiH”, otkrio je Komšić, dodajući da je nakon toga uslijedio poziv Predsjedništvu BiH.\nOn je i ovom prilikom ponovio da je odluka za održavanje vojne vježbe na Manjači donesena na sjednici Predsjedništva BiH i da je Dodik glasao za nju i koliko se,kaže, sjećam nije ništa rekao protiv.\n“Ovo je velika najveća vojna vježba, hoće li se Dodik pojaviti ne znam ja bi se pojavio”, kazao je Komšić i naglasio da ovo nije nikakva virtuelna vježba kako je Dodik predstavlja ljudima.


Web stranica Vlade TK - Održana dvodnevna obuka na temu „Jačanje kapaciteta lokalnih zajednica za privlačenje investicija“\nMeđunarodna finansijska koorporacija (IFC) uz podršku Ambasade Velike Britanije u BiH organizovala je 17. i 18. aprila 2018. godine na Jahorini dvodnevnu obuku o načinu realizacije ciljanih kampanja privlačenja investitora na kojoj je prisustvovala predstavnica Ministarstva privrede Tuzlanskog kantona. Obuka je bila namijenjena svim članicama Saradničke mreže u BiH na lokalnom nivou opština i gradova, kantona te predstavnika kantona uključenih u rad Savjeta za strane investitore BiH.\nS obzirom da investitori očekuju da im se pruže sve potrebne informacije na osnovu kojih mogu donijeti odluku o ulaganju finansijskih sredstava i da se to prezentira na atraktivan način u skladu sa savremenim trendovima, ovaj vid obuke je u tom slučaju potreban polaznicima kako bi adekvatno mogli odgovoriti zahtjevima. Za privlačenje investitora potrebno je strateško planiranje što podrazumijeva detaljno poznavanje resursa date lokalne zajednice, kantona te njenih konkurentskih prednosti i vizija daljeg razvoja. Stoga su polaznici obuke kroz rad u grupama i uz instrukcije moderatora izradili prezentacije ciljnog sektora i lokacije sa kojom će se predstaviti zainteresovanim potencijalnim investitorima.\nAnalizom dosadašnjih rezultata, Saradnička mreža se pokazala da je efikasan mehanizam za identificiranje otvorenih pitanja, i da od 486 otvorenih pitanja, 95 je već riješeno, 127 je u postupku rješavanja, dok je za 264 otvorena pitanja potrebno provesti dublje sistemske reforme. Projektom „Postinvesticione podrške investitorima" (Aftercare) od 2007. godine te nadogradnjom 2013. godine osnivanjem Saradničke mreže za podršku investitora u BiH, Agencija za unapređenje stranih investicija BiH (FIPA) sarađuje s IFC-om te je realizacijom ovog modela od osnivanja do danas realizovano ukupno 16 investicija u vrijednosti od 61 miliona KM.\nOva mreža koju čine institucije na svim nivoima vlasti, pruža podršku investitorima u rješavanju pitanja koja se odnose najčešće na administrativno opterećenje koje onemogućava realizaciju poduzetničkih poduhvata, stoga će znanja stečena na ovoj obuci predstavnicima lokalnih zajednica i kantona kao članicama mreže uveliko doprinijeti da efikasnije rješavanju probleme sa kojima se susreću investitori.


Dunav Grocka ::: O nama\nCILJEVI FIRME ''DUNAV'' a.d. GROCKA\nŽelimo da Dunav a.d. bude dugi niz godina prepoznatljivi proizvodjač teksturiranih poliamidnih i poliesterskih prediva, efektnih prediva i konca, kao i obmotanih elastanskih prediva. Da bismo obezbedili egzistenciju i tekuće investicije naša razmišljanja i delovanja su usmerena ka ostvarivanju visokih zahteva tržišta. Naš cilj je da se dalje izgrađujemo, razvijamo i osposobimo da odgovorimo svim zahtevima naših kupaca.\nSMERNICE ZA RAD SARADNIKA\nU svom radu naši zaposleni na prvo mesto stavljaju zahteve naših kupaca.\nInovacijama u svim sferama svaki saradnik može već danas da učestvuje u ostvarivanju svog boljeg sutra.\nSvako delovanje treba osmisliti onako kako želimo da se drugi učesnik ophodi prema nama.\nDruštvo može biti uspešno samo ako su njegovi zaposleni uspešni.\nNaše razmišljanje i delovanje se rukovodi postizanjem optimalnog odnosa troškova i prihoda.\nPRINCIPI NAŠEG DELOVANJA\nNa polju proizvodnje teksturiranih bojenih i sirovih, poliamidnih i poliesterskih prediva i obmotanih elastanskih prediva zadovoljavamo potrebe tržišta, ne samo za repromaterijalima, već nudimo savete i tehnički servis i to počev od sagledavanja potreba, pa do njihovog zadovoljenja.\nNaše tržišno delovanje se ogleda u rešavanju problema na ekonomičan i tehnološki savremen način, koji je jednostavan i siguran u primeni. Naši sistemi su visokog kvaliteta i odgovarajućeg nivoa cena i nose zaštićeno ime ''Dunav'' a.d.Grocka.\nSmatramo da je jaka pozicija na tržištu bitan faktor za obezbedjenje održivosti sistema. Takvu poziciju mi stvaramo i učvršćujemo aktivnim marketingom, koji ima za cilj ekonomski osmišljenu obradu tržišta.\nNaše delovanje je usmereno ka svim tržištima. Kao akcinarsko društvo shvatamo neophodnost izgradnje i daljeg razvijanja svih potencijala marketinga, prodaje, proizvodnje, istraživanja i razvoja, finansiranja, menadžmenta i organizacije.\nStremimo da u našim poslovnim odnosima preovladava fer, dinamično i odmereno delovanje, koje će utemeljiti dugoročne solidne medjuljudske odnose.\nNastojimo da sa javnim institucijama dobro saradjujemo.\nNastojimo da u svom delovanju uvažimo aspekte sveobuhvatnog očuvanja čovekove okoline.\nNastojimo da u okviru svojih mogućnosti podržimo lično i profesionalno usavršavanje naših saradnika, time što ih aktivno uključujemo u sistem rada i obezbedjujemo radnu klimu koja motiviše.\nOd naših saradnika očekujemo visoke stručne i lične kvalifikacije i nadprosečno zalaganje. Nastojimo da naše saradnike shodno visokim zahtevima i ostvarenom zalaganju nagradimo i da ih kroz odgovarajuće institucije zaštitimo.\nSvesni smo da naš uspeh odredjuje uspeh rukovodećih i stručnih saradnika. Stoga zahtevamo da se u potpunosti identifikuju sa politikom i ciljevima akcionarskog društva, da budu lojalni, spremi da prihvate inovacije, da budu fleksibilni u svom ponašanju, da budu na usluzi našim kupcima, kooperativni, da ne zanemaruju ulogu troškova i da u svemu budu za primer.\nMoramo nastojati da ostvarimo profit koji će osigurati egzistenciju i dugoročan dalji razvoj kompanije.\nCelokupno delovanje preduzeća je usmereno ka tome da se očuva postignuta održivost sistema funkcionisanje društva\nDalje: AKCIONARSTVO ''DUNAV'' a.d. GROCKA...


Tehnologija – informatika, oružje, nauka\nKineska kompanija "Xiaomi" prestigla je "Samsung" po prodaji pametnih telefona u Indiji, koja je drugo najveće tržiše smartphonea na svijetu.\nImate problem sa brzinom interneta? Evo načina da proverite da li vam neko krade Wi-Fi\nInternet vam je sporiji nego što bi trebalo da bude? Sumnjate da se na vaš Wi-Fi prikačio neko ko za njega ne plaća? Prenosimo nekoliko saveta pomoću kojih ćete razotkriti i zaustaviti većinu "nezvanih gostiju".\nApple samo za jedan sekund zaradi 1.444 dolara\nAmerički gigant Apple u jednoj sekundi zaradi čak 1.444,7 dolara i nalazi se daleko ispred svih ostalih velikih kompanija.\nProučavajući različite vrste lepljivih materija, naučnici sa Univerziteta u Tokiju otkrili su vrstu stakla koja bi mogla sama da popravlja svoje pukotine, piše Japan Today.


Glavna razvojna institucija SAD-a, DFC, otvara prvu stalnu kancelariju van SAD-a u Beogradu - Gecić Law\nHristina Kosec Jelena Nađ\nIzvrsni rezultati pregovora o ekonomskoj normalizaciji između Beograda i Prištine, održani u Vašingtonu 4. septembra, izazvali su burne političke (i pravne) reakcije, ali jedna bitna tačka je posebno obradovala poslovnu zajednicu Balkana i Evrope, čak i u ovim nepredvidivim i teškim vremenima pandemije.\nAmerička Međunarodna razvojna finansijska korporacija (DFC) „otvara svoju prvu i jedinu kancelariju van Sjedinjenih Država u Beogradu“, prema rečima Damona Vilsona, izvršnog potpredsednika Atlantskog saveta.\nDirektor DFC-a, Adam Boler, je u svom tvitu najavio dolazak tima u Srbiju 21. septembra kako bi otvorili kancelariju i otpočeli rad na projektima.\nMeđunarodna razvojna finansijska korporacija (DFC) je američka je razvojna banka koja objedinjuje kapacitete OPIC-a i USAID-ovog kreditnog tela za razvoj.\nPored drugih razvojnih finansijskih institucija koje već postoje u regionu, DFC seusredsređuje da osnaži američku podršku projektima iz privatnog sektora na tržištima u razvoju. Za razliku od EIB-a, koji se uglavnom fokusira na podršku kontinuiranom razvoju i integraciji Evropske unije; EBRD-a, jedne od dve glavne multilateralne razvojne banke orijentisane i na privatni i na javni sektor; i KFW-a koji je sve aktivniji u zemljama u sukobu, DFC će finansirati studije izvodljivosti projekata i grantove za tehničku pomoć, kao i pružati zajam u lokalnoj valuti radi zaštite od valutnog rizika.\nDFC ima ukupan kreditni kapacitet od 60 milijardi dolara, što je više od OPIC-ove gornje granice od 29 milijardi, i ima jasniji fokus na zemlje sa niskim i srednjim prihodima. Najuočljivija razlika je, međutim, novi kapacitet DFC-a da preuzme udeo u kapitalu do 30% u bilo kom projektu.\nMarko Čadež, predsednik upravnog odbora WB6 CIF, je posebno istakao dobre strane prisustva DFC-a na domaćem tržištu za mala i srednja preduzeća.\n„DFC će kroz garantnu šemu malim i srednjim preduzećima obezbediti bolji pristup finansiranju – jeftine kredite, pod prihvatljivim uslovima, što je velika podrška firmama pojedinačno i preduslov rastu i razvoju MSP sektora koji predstavlja kičmu svake privrede“.\nOn je takođe pomenuo da ja bilo govora o konkretnim projektima u oblasti energetike, prehrambene industrije, logistike i visokih tehnologija, i dodatno je istakao regionalni značaj nove kancelarije.\n“To nisu projekti značajni samo za Beograd i Prištinu i naše međusobno povezivanje, već za ceo region Zapadnog Balkana. Oni će olakšati i realizaciju ‘Mini Šengena’, zone zajedničkog tržišta i slobodnog kretanja ljudi, robe, usluga i kapitala.”\nPotpredcednica Vlade i Ministarka građevinarstva, saobraćaja i infrastrukture Zorana Mihajlović sastala se sa savetnikom direktora DFC-a, Kejlebom Mekerijem, s kojim je razgovarala o mogućnostima saradnje u oblasti infrastrukturnih projekata, saopšteno je iz njenog kabineta.\n„Ovo je dobar i važan znak za našu zemlju i još jedna potvrda stabilnosti Srbije. Danas smo razgovarali o infrastrukturnim projektima i novom investicionom ciklusu „Srbija 2020-2025″. Verujemo da će biti prilike da vidimo još američkih investicija u Srbiji“, rekla je Zorana za N1.\nOčekuju se novi sastanci ministarke i predstavnika delegacije DFC na kojima će se razgovarati o konkretnim infrastrukturnim projektima, i u drumskom i u železničkom saobraćaju, vrednim 3,7 milijardi dolara, prema izjavi Zorane Mihajlović datoj za RTS.\nPredsednik Američke privredne komore u Srbiji, Zoran Petrović, takođe je naglasio značaj ovog razvojnog projekta u svojoj izjavi za Tanjug.\nZoran kaže da je konkurencija uvek dobra i da tera sve strane da bolje rade. Takođe navodi da “Amerikanci uvek više vole da podrže privatni biznis i privatno preduzetništvo.”\n“Manje je poznato da su oni i kod nas, preko dve manje banke podržali projekte malih i srednjih preduzeća i ulaganje u oblasti poljoprivrede. Do sada su imali tri mandata i ako se ne varam kroz njih doneli oko 24 miliona dolara investicija”, kaže Petrović.\nOstaje da vidimo kakve nam sve izvanredne projekte budućnost donosi s prisustvom DFC-a u Beogradu.


10 najboljih luksuznih hotela na destinaciji Viljnjus, LTU | Booking.com\nLTU 57 smeštajnih objekata\nVilnius county 32 smeštajna objekta\nNajbolji luksuzni hoteli u gradu Viljnjus 30 smeštajnih objekata\nLuksuzni hoteli u gradu Viljnjus\nHoteli Pansioni Vikendice Seoske kuće Apartmani Pansioni sa uslugom doručka Vile Hosteli Smeštaji u okviru domaćinstva Apart-hoteli\n10 najboljih luksuznih hotela na destinaciji Viljnjus, LTU\nDomus 247 Luxury Old Town Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nGerman18-3A Luxury Vilnius apartment Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nGerman18-3B Luxury Vilnius apartment Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nLuxury & Spacious Old Town Apartment Vilnius Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nLocated in Vilnius, a 10-minute walk from Bastion of the Vilnius Defensive Wall and an 11-minute walk from Gediminas' Tower, Luxury & Spacious Old Town Apartment Vilnius offers free WiFi.\nHills Park Luxury Apartment Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nArtagonist Art Hotel Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nShakespeare Boutique Hotel Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nThe Narutis Hotel Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nSvi luksuzni hoteli: Viljnjus


Magazin online Počinje izgradnja „kineskog Holivuda“: Orijentalna metropola filma - 24 September 2013 - Magazin - Vojvodina Net\nPočinje izgradnja „kineskog Holivuda“: Orijentalna metropola filma\nPEKING – Kineski milijarder Vang Đianlin i konglomerat „Vanda grup“ pokrenuli su juče (23. septembar) u istočnokineskom gradu Ćingdao, u prisustvu brojnih internacionalnih filmskih zvijezda, ambiciozni projekat filmskog grada, koji neki već nazivaju „kineskim Holivudom“.\nModerni kompleks, površine 376 hektara, u koji će biti uloženo 50 milijardi juana (8,3 milijardi dolara), počeće sa radom 2016. godine, piše Tanjug. Filmska metropola će proizvoditi „najmanje stotinjak filmova godišnje“, kao i tridesetak stranih filmova, tvrde investitori.\n- Projekat je dio nacionalne politike koja od Kine želi da napravi kulturnu silu, izjavio je Vang.\nNazvan „Orijentalna metropola filma“ („Oriental Movie Metropolis“), filmski kompleks se nalazi u predgrađu lučkog grada Ćingdaoa, svjetski poznatog po pivu. Obuhvataće 20 filmskih studija, među kojima je „najveći studio na svijetu“, površine 10.000 kvadratnih metara.\nJučerašnjoj gala svečanosti prisustvovale su mnoge kineske filmske zvijezde, među kojima Džang Ziji („Memoari jedne gejše“), ali i strani glumci poput: Nikol Kidman, Leonarda Dikaprija, Džona Travolte, Juana Mekgregora i Ketrin Zite-Džons.


Lončar: Formirana Radna grupa za analizu smrtnih slučajeva tokom epidemije kovida-19\nMinistar zdravlja Zlatibor Lončar rekao je danas da je “došao trenutak” da se oformi Radna grupa Ministarstva zdravlja za analizu smrtnih slučajeva tokom epidemije kovida-19, zbog budućih generacija.\nPosle sastanka sa državnim sekretarima i čelnicima zdravstvenih ustanova, Lončar je za Radio-televiziju Srbije (RTS) rekao da će u Radnoj grupi biti predstavnici iz bolnica, iz lokalnih samouprava i oni koji se bave statistikom\n“Rekli smo da ćemo, kada se stvore uslovi, oformiti tim koji će se baviti analizom smrtnih slučajeva od kovida-19. Jedini način da se pouzdano zna da li je neko preminuo od korone je obdukcija, ali ona nije smela da se radi po preporuci SZO na takvim pacijentima”, naveo je ministar.\nDodao je da će u toj analizi biti obuhvaćeni i ljudi koji su umrli a nisu bili u bolnici.\n“Analiziraćemo potvrde o smrti, pa će se videti da li je iz porodice umrlog neko bio u dodiru sa kovidom”, rekao je Lončar za RTS.


Na Svetski dan čistog vazduha Beograd svetski šampion u zagađenosti\nDanašnji Svetski dan čistog vazduha, građani i građanke Beograda dočekali su u svom gradu koji je zauzeo prvo mesto na svetskoj listi najzagađenijih gradova na svetu. Inicijativa Ne davimo Beograd godinama predlaže set mera kojima bi se neodrživo zagađanje koje udišemo, usmerilo u poboljšanje kvaliteta vazduha, ali uprava Grada Beograda nema nameru ni razumevanje da ovo stanje promeni.\nAktivisti i aktivistkinje pokreta Ne davimo Beograd akcijom “Za čist vazduh”, ukazali su da je ovo stanje nedopustivo i da Grad,\nali i država, moraju da rešavaju ovaj problem, a ne da ga, kao do sada ignorišu.\nGrađani Beograda i Srbije zahtevaju čist vazduh i zdravo i bezbedno okruženje, kao i konkretne mere koje će obezbediti zdravu životnu sredinu i sprečiti posledice dugotrajnog zagađenja i ignorisanja ovog problema! Vreme je da Beograd postane dobar grad za sve njegove stanovnike i goste.\nSet hitnih mera Ne davimo Beograd za rešavanje pitanja zagađenja možete videti na:


Magazin START - BiH - U januaru najviše turista iz Hrvatske, a najduže boravili Kuvajćani\nBiH - U januaru najviše turista iz Hrvatske, a najduže boravili Kuvajćani\nU Bosni i Hercegovini u mjesecu januaru 2018. turisti su ostvarili 63.769 posjeta, što je manje za 23 posto u odnosu na decembar 2017. i za 15,3 posto više u odnosu na januar 2017. godine.\nTuristi su u januaru ove godine u BiH ostvarili 147.507 noćenja, što je manje za četiri posto u odnosu na decembar 2017. i za 18,5 posto više u odnosu na januar 2017. godine.\nU ukupno ostvarenom broju noćenja učešće domaćih turista bilo je 35,6 posto dok je 64,4 posto bilo učešće stranih turista.\nBroj noćenja domaćih turista manji bio je za 15,5 posto u odnosu na decembar 2017. i manji za 21,3 posto u odnosu na januar 2017. godine. Broj noćenja stranih turista bio je viši za 3,9 posto u odnosu na decembar 2017. i za 16,9 posto viši u odnosu na januar 2017. godine, podaci su Agencije za statistiku BiH.\nU strukturi noćenja stranih turista u januaru 2018. najviše noćenja ostvarili su turisti iz: Hrvatske (34 posto), Srbije (15,2 posto), Slovenije (6,3 posto), Turske (6,1 posto), Crne Gore (4,8 posto) i Italije (3,6 posto) što je ukupno 70 posto. Turisti iz ostalih zemalja ostvarili su 30 posto noćenja.\nŠto se tiče dužine boravka stranih turista u BiH na prvom mjestu su turisti iz: Kuvajt sa prosječnim zadržavanjem od 4,1 noć, sa Malte sa četiri noći, iz Katara, UAE-a i Australije sa po 3,2 i Portugal sa tri noći.\nTuristima je u januaru 2018. u Bosni i Hercegovini bilo na raspolaganju 17.965 soba, apartmana i mjesta za kampiranje što je za tri posto više u odnosu na januar 2017. i 38.506 raspoloživa kreveta što je više za 4,9 posto u odnosu na isti mjesec 2017.godine.\nU januaru 2018. u okviru djelatnosti - Hoteli i sličan smještaj turistima je bilo na raspolaganju ukupno 16.242 sobe i apartman što je za 4,5 posto više u odnosu na januar 2017. i 32.887 kreveta što je za 4,1 posto više u odnosu na isti mjesec prethodne godine.\nNeto stopa iskorištenosti stalnih kreveta u januaru 2018. iznosila je 12,9 posto. Prema vrsti smještajnog objekta najveći broj noćenja ostvaren je u okviru djelatnosti Hoteli i sličan smještaj sa učešćem od 91,2 posto.


Naši naučnici rade na novim baterijama koje neće koristiti litijum : Tehnopedija\nMultivalentne-jonske baterije bi bile odlično rešenje, kojim bi se izbeglo korišćenje skupog i oskudnog litijuma, redukovala cena baterije, pojednostavila njihova proizvodnja i učinila bezbednijom. Za njihov razvoj neophodno je dobiti materijale koji će moći da skladište veliku količinu multivalentnih jona tokom višestrukog procesa punjenja i pražnjenja, i time imaju visoke specifične kapacitete, koji bi omogućili da ovakve baterije skladište veliku količinu energije.Sa ciljem da odgovori na ove izazove, tim istrazivača iz tri naučno-istraživačke institucije pod afilijacijom Univerziteta u Beogradu (Fakultet za fizičku hemiju, Institut tehničkih nauka Srpske Akademije Nauka i Umetnosti i Insitut Nuklearnih Nauka Vinča), se okupio kroz projekat HISUPERBAT, finansiran od strane Fonda za nauku Republike Srbije kroz Program za izvrsne projekte mladih istraživača (PROMIS).\nDugoročno gledano, projekat bi mogao da doprinese rešavanju jednog od najvažnijih pitanja, a to je zagađenje životne sredine. Očekuje se da bi napravljena baterijska ćelija imala velikog budućeg potencijala, u pogledu spajanja velikog broja ovih ćelija u „blokove” koji bi mogli da se primene u integrisanim stacionarnim postrojenjima za skladištenje solarne energije, gde su cena i bezbednost baterije u prvom planu, a njena težina nije presudna. Projekat bi mogao da bude prekretnica za budući razvoj tehnologije skladištenja energije u Srbiji. Više informacija o projektu mozete naći na stranicama www.hisuperbat.rs., na kojem će biti izloženi svi rezultati projekta, nakon njihove publikacije. Tekst u celosti čitajte na portalu Klima101.rs.


Marti Ahtisari dobitnik ovogodišnje Nobelove nagrade za mir\nNekadašnji predsednik Finske Marti Ahtisari dobitnik je ovogodišnje Nobelove nagrade za mir. Finski diplomata nagrađen je prestižnim priznanjem zbog svoje uloge u pregovorima i mirnom rešavanju konflikata širom sveta, od Namibije do Kosova.\nNorveški komitet za dodelu Nobelove nagrade saopštio je da su Ahtisarijeva nastojanja tokom više od 30 godina karijere doprinela miru u svetu. Ahtisari je u izjavi za norvešku televiziju rekao da svojim najvećim dostignućem smatra mirovne napore u južnoafričkoj državi Namibiji, koja je posle tih pregovora stekla nezavisnost od Južnoafričke Republike. U skorije vreme, Ahtisari je sačinio plan kojim se Kosovu daje međunarodno nadgledana nezavisnost, a koji se trenutno i primenjuje, doj je sa organizacijom koju je osnovao - Inicijativom za rešavanje kriza - radio i na uspostavljanju mira u Iraku, Indoneziji i Severnoj Irskoj.\nGeneralni sekretar UN Ban Ki Mun pohvalio je Ahtisarija zbog izuzetne karijere i službe međunarodnoj zajednici, dok je francuski predsednik Nikola Sarkozi rekao da je Ahtisari u teškim situacijama uvek odgovarao hrabro i sa smislom za realnost. Novog dobitnika Nobelove nagrade za mir hvalili su u Indoneziji i na Kosovu, ali je predstavnik Rusije u NATO-u Dimitrij Rogozin kritikovao njegov izbor, rekavši da bi Nobelov komitet trebalo da se stidi zbog svoje odluke. Rogozin je kazao da je Ahtisari, kao medijator u pregovorima o Kosovu, bio vođen interesima SAD i dodao da je u tim pregovorima prekršeno međunarodno pravo.\nAhtisari će medalju i novčanu nagradu veću od milion dolara dobiti na zvaničnoj ceremoniji u Oslu, 10. decembra.


Dodatni paket mera za privrednike u Novom Sadu - pomoć zakupcima na Spensu, pijacama...\nDržava je izdvojila pomoć za Novi Sad od 14 miliona evra, grad oko tri. Sve ukupno 17 miliona evra\nGradonačelnik Novog Sada Miloš Vučević izjavio je da je taj grad obezbedio dodatnih milion i 100.000 evra pomoći za privrednike u Novom Sadu.\n"Novi Sad je kao i proletos osim državnog paketa ponudio i dodatne olakšice. Grad je i pored smanjenja prihoda našao mogućnosti da pomogne i privrednicima. Ovom pomoći biće zahvaćeno više od 5.000 privrednih subjekata, preduzetničkih radnji, mikro malih preduzeća, ali i velikih preduzeća koji su zakupci poslovnog prostora pre svega na Spensu i na pijacama", rekao je Vučević za RTS.\nNa pitanje da li će to biti dovoljno da ne bude zatvaranja firmi i otpuštanja radnika, Vučević kaže da uvek može više, ali da je državni i gradski paket pomoć da se pregura ovaj težak period.\n"Država je izdvojila pomoć za Novi Sad od 14 miliona evra, grad oko tri. Sve ukupno 17 miliona evra, što nije malo. To je odraz snage i države i grada", rekao je gradonačelnik.\nVučević je kazao da ohrabruje što je prema statističkim podacima povećan broj zaposlenih u privatnom sektoru za više od 5.000, u odnosu na prošlu godinu u isto vreme.\nNovi Sad danas ima 157.500 zaposlenih, dodao je on.\nVučević je rekao da uprkos stabilnijoj epidemiološkoj situaciji mere protiv korona virusa i dalje ostaju na snazi.\n"Epidemiološka situacija se maksimalno treba staviti pod kontrolu kako bi se sistem pripremio za izazove i pripremili zdravstveni sistem koji nas očekuju za jesen", rekao je on.\nDodao je da je početak školske godine veliki izazov i da će Novi Sad dezinfikovati obdaništa ali i škole u gradu.\nekonomija Novi Sad


Prema podacima specijalizovanog Instituta Fraunhofer, iz obnovljivih izvora energije u Nemačkoj od početka 2018. do sada proizvedeno je 47 odsto ukupne električne energije isporučene u javnu mrežu.\nTo je znatan udeo "čiste" energije u odnosu na isti period prošle godine, kada je iznosio 40,6 odsto, prenosi portal.\nSamo u maju brojka je bila još impresivnija, sa 20,2 teravatsata (TWh) proizvedene energije iz obnovljivih izvora, u poređenju sa 19,6 teravatsata "neobnovljive" električne energije, tako da je "obnovljivi udeo" za taj mesec 50,7 odsto.\nNeto proizvodnja iz vetroelektrana od januara do maja, u poređenju sa istim periodom prošle godine, porasla je za 18,7 odsto, dok je solarna proizvodnja smanjena za 4,8 odsto.\nKoličina struje proizvedena iz nuklearnih elektrana porasla je za 3,8 odsto, udeo električne energije proizvedene iz lignita pao je istovremeno za 17,1 odsto, a iz kamenog uglja za 22,4 odsto.


Faktor | MUP KS: Savez samostalnih sindikata BiH imao je dozvolu za protest "Dokle više"\nZlatko Hurtić, savjetnik premijera FBiH, u reakciji na protestnu šetnju "Dokle više" održanu u ponedjeljak kazao je kako Selvedin Šatorović, predsjednik Saveza samostalnih sindikata BiH (SSSBiH), nije mogao dobiti dozvolu za proteste.\nHurtić je ustvrdio da je Šatorovićev zahtjev za održavanje protesta odbijen u MUP-u Kantona Sarajevo jer, prema njegovim riječima, nije legalni i legitimni predsjednik Sindikata. Pored toga Hurtić je dodao kako je onda Šatoroviću preostalo samo da organizuje protestnu šetnju. Želeći pojašnjenje kontaktirali smo MUP KS iz kojeg su nam odgovorili na sljedeći način:\n- Uprava policije MUP-a KS nije zabranila najavljeno mirno okupljanje Saveza samostalnih sindikata BiH. Dvadesetog jula Uprava policije MUP-a KS zaprimila je prijavu javnog okupljanja - skupa, podnesenu od strane pravnog lica Saveza samostalnih sindikata BiH čiji je sadržaj u skladu sa članom 11. Zakona o javnom okupljanju, kao i sa prilozima potrebnim za održavanje predmetnog okupljanja - skupa, koji su također u skladu sa odredbama spomenutog zakona. Nije tačno da je SSSBiH preostalo samo da organizuje protestnu šetnju. U vrijeme najave, kao i samog održavanja predmetnog skupa, na snazi je bila Naredba Kriznog štaba Federalnog ministarstva zdravstva, kojom je na otvorenom prostoru dozvoljeno okupljanje ne više od 100 osoba, po kojoj je i postupljeno – saopćeno nam je u MUP-u KS.\nRadnici se žale na uvjete rada tokom vrućina, niko ne smije prijaviti inspekciji strahujući od otkaza\nMostarci zabrinuti: Zbog čega je Neretva promijenila boju


Demonstranti ispred Netanjahuove rezidencije traže ostavku\nProtest ispred rezidencije premijera u Jerusalimu 14. jula\nNekoliko hiljada Izraelaca protestovalo je 14. jula uveče ispred zvanične rezidencije izraelskog premijera Benjamina Netanjahua u Jerusalimu, pozivajući ga da podnese ostavku zbog sudskog procesa u kojem je optužen za korupciju i sve veće krize izazvane širenjem virusa korona.\nPopularnost Netanjahua opala je u posljednjih nekoliko sedmica, a kritike premijeru dolaze sa raznih strana.\nU Izraelu je održan niz demonstracija tokom kojih su demonstranti tvrdili da Netanjahu nije sposoban da vodi državu u vrijeme suđenja, dok su drugi porotestovali zbog ekonomske krize koja se pogoršava usljed pandemije, navodi agencija Asošijejted pres (AP).\nDesetine ljudi protestovalo u Jerusalimu zbog nasilja policije\nTokom protesta dogodile su se manje kavge između policije i pojedinih demonstranata, javio je AP.\nPremijeru Izraela Benjaminu Netanjahuu 24. maja je počelo suđenje po optužbama za korupciju. Time je postao prvi premijer u istoriji Izraela kome se sudi dok je na funkciji.\nSuđenje Netanjahuu je počelo nedelju dana nakon što je položio zakletvu i započeo peti mandat na mjestu šefa vlade.\nU optužnici je navedeno da je Netanjahu od prijatelja milijardera dobio na poklon šampanjac i cigare vrijednosti više hiljada dolara, da je nudio usluge novinskom izdavaču i koristio svoj uticaj da pomogne bogatom magnatu telekomunikacija u zamjenu za povoljno izvještavanje na novinskom sajtu njegove kompanije.


Ursula fan der Lajen, predsjednica Evropske komisije\nPredsednica Evropske komisije Ursula fan der Lajen (von der Leyen) je osudila nasilje protiv demontranata u bjeloruskim gradovim.\n"Uznemiravanje i nasilna represija mirnih demonstranata nema mesta u Evropi. Temeljna prava u Belorusiji moraju se poštovati. Pozivam bjeloruske vlasti da obezbijede tačno prebrojavanje i objavljivanje glasova na jučerašnjim izborima", objavila je fan der Lajen na Tviteru.\nObjava fan der Lajen na socijalnim mrežama nije se bavila ovim pozivom. Imajući u obzir da su EU institucije zatvotene i toku letnjih odmora, malo je vjerovatbo da bi moglo doći do ikakovog okuoljanja prije kraja avgusta kada se završavaju odmori.\nVisoki predstavnik EU za zajedničku spoljnu politiku i bezbjednost Žozep Borelj (Josep Borell) i evropski komesar a proširenje i evropsko susjedstvo Oliver Varhelji (Varhelyi) su izašli sa zajedničkim saopštenjem u kojem su naglasili da je izborna noć u Bjelorusiji "bila kršena neproporcionalnim i neprihvatljivim nasiljem države nad mirnim demonstrantima", koje je rezultialo i ubistvom jednog građanina.\n"Nakon neviđene mobilizacije za slobodne izbore i demokratiju, bjeloruski narod sada očekuje da se njihovi glasovi tačno broje. Bitno je da Centralna izborna komisija objavi rezultate koji odražavaju izbor bjeloruskog naroda", podvukli su Borelj i Varhelji.\nTraže od vlasti u Minsku da obezbijedi poštovanje osnovnog prava na mirno okupljanje. Šef evropske diplomatije i evropki komesar su upozorili da će i dalje pomno pratiti dešavanja u zemlji "kako bismo procijenili kako dalje oblikovati odgovor i odnose EU sa Bjelorusijom s obzirom na razvoj situacije".


U Gradskoj kući Novi Sad potpisan Regionalni plan upravljanja otpadom | Opština Beočin\nNovi Sad, 18. jun 2020.\nU Gradskoj kući Novi Sad potpisan Regionalni plan upravljanja otpadom\nRegionalni plan upravljanja otpadom za Grad Novi Sad i opštine Bačka Palanka, Bački Petrovac, Beočin, Žabalj, Srbobran, Temerin i Vrbas, za period od 2019-2028. godine, potpisan je u Gradskoj kući na sednici Međuopštinske radne grupe za upravljanje otpadom, kojom je predsedavala članica Gradskog veća za urbanizam i zaštitu životne sredine i predsednica Međuopštinske radne grupe Mira Radenović.\nRegionalni plan potpisali su predsednik Skupštine grada Grada Novog Sada kao i predstavnici opština članica Međuopštinske radne grupe.\nOvaj plan predstavlja dokument kojim se uspostavla upravljanje otpadom na nivou regiona, a u skladu sa nacionalnom Strategijom upravljanja otpadom. Za članice Regiona, to je nastavak strateškog pristupa usvojenog u Regionalnom planu iz 2012. godine i rezultat je čitavog niza aktivnosti koje su pokrenute radi rešavanja pitanja postupanja sa otpadom i uspostavljanja Regionalnog centra za upravljanje otpadom.\nCilj plana, kako je precizirano, je uspostavljanje dugoročno održivog regionalnog sistema upravljanja otpadom na način koji ima minimalan uticaj na životnu sredinu i zdravlje ljudi, koristeći savremene principe upravljanja otpadom, prevenciju nastajanja, ponovno korišćenje i reciklažu, potom tretman otpada i odlaganje ostatka, kao i podizanje svesti o pitanjima upravljanja otpadom.\nRazvijanjem Regionalnog plana upravljanja otpadom odrediće se prioriteti i strateški okvir za postupanje i tretman otpada koji je u skladu sa nacionalnim i propisima Evropske unije za upravljanje otpadom i Strategijom upravljanja otpadom Republike Srbije i u skladu sa Regionalnim planom usvojenim 2012. godine.


Desetoro poginulih u artiljerijskom napadu Nusra fronta u Siriji - Sputnjik Srbija\n16:35 13.03.2016 (osveženo 20:56 06.04.2016) Preuzmite kraći link\n„U neprestanim napadima iz minobacača i artiljerijskog sistema boraca Nusra fronta u provincijama Damask i Idlib deset ljudi je poginulo, a oko 30 je ranjeno“, navedeno je u saopštenju koje objavljenom na zvaničnom sajtu Ministarstva odbrane Rusije.\nZa protekla 24 sata prekid vatre u Siriji narušen je 29 puta, najviše u provinciji Latakija (18 puta), kao i u Damasku, Alepu, Idlibu i Hami, saopštio je Centar.\n„U provinciji Latakija nepoznate oružane formacije su iz minobacača i mitraljeza velikog kalibra otvorile vatru na položaje vladine armije u oblasti naselja Karamanli“, naveo je Centar.\nU saopštenju se dodaje da su borci formacije Ahrar el Šam iz minobacača gađali naselja Hau haraba i Lipdin u Istočnoj Guti, u provinciji Damask.\nDva puta je otovrena vatra iz minobacača i artiljerijskih sistema na kurdske odrede narodne samoodbrane u četvrti Šejh Maksud.\nCentar za pomirenje je, takođe, naveo da ruska i sirijska avijacija nisu bombardovale opozicione naoružane formacije koje su prihvatile uslove primirja.\nPrekid vatre u Siriji na snazi je od 27. februara. Primirje ne važi za DAEŠ, Nusra front i druge organizacije koje je Savet bezbednosti Ujedinjenih nacija proglasio terorističkim.\nprimirje u Siriji, narušavanje primirja, Centar za pomirenje neprijateljskih strana u Siriji, Nusra front, DAEŠ, Idlib, Alep, Hama, Latakija, Damask, Sirija


Čačanski karatisti uspešni i u Leskovcu - Ozonpress :: internet portal\nTag: Fudokan, KK Nemanja, Marija Paunović\nVikend za nama bio je itekako uspešan za karatiste „Nemanje“. Oni su nastupali u prvom kolu Fudokan lige, u Leskovcu sa svojih 11 takmičara i vratili se sa 14 medalja: 7 zlatnih, 4 srebrne i 3 bronzane.\n„Nemanjići“ su nastupali kako u pojedinačnom, tako i u ekipnom delu i svojim radom pokazali da se nalaze u samom vrhu svih uzrasnih kategorija.\nKao najuspešnija takmičarka sa ovog takmičenja, vratila se Milica Pećinarević (2008.)koja je nastupala u tri pojedinačne discipline i u jednoj ekipnoj i u sva četiri nastupa, osvojila je medalje. U katama pojedinačno srebro, u kihon kumite-u srebro, u jiu ippon-u bronza a sa svojim kata tim drugaricama zlatna medalja u katama ekipno.\nPoznata veteranka, Dragana Jakovljević (1960.) osvojila je zlatno u katama pojedinačno.\nDragan Božić (1968.) je ovog puta osvojio bronzu u katama pojedinačno i srebro u borbama.\nAleksandar Živković (1996.) osvojio je zlatnu medalju u katama pojedinačno u seniorskoj konkurenciji.\nNemanja Božić (2005.) okitio se zlatom u katama pojedinačno i izborio se za lidersku poziciju u kadetskoj kategoriji.\nVeliki uspeh usledio je sa strane najmlađe takmičarke „Nemanje“ Anje Pešić (2013.) koja je osvojila zlatnu medalju u kihon kumite-u i srebro u katama pojedinačno.\nKata tim u sastavu Milića Pećinarević, Milica Radojičić i Anastasija Radojičić osvojile su zlatnu medalju svojoj kategoriji.\nZvaničnu trenersku i sudijsku licencu, dodeljena je treneru i predsedniku kluba, Mariji Paunović.\nPored nje, sudija na takmičenju je bio Branko Nikolić.\n„Liga je jedno od značajnijih takmičenja za nas, tako da su nam rezulatati jako dobri. Moram da istaknem uspeh Milice Pećinarević, koja je imala jako tešku povredu noge, ali je uprkos tome, zaista izašla na tatami i zablista u svakoj disciplini. Pohvalila bih sve takmičare, zadovoljna sam što se u svakoj kategoriji nalazimo u samom vrhu, a Liga ni malo nije takmičenje gde je lako osvojiti medalju. Ponosna sam što predvodim ovakvu ekipu i što KK „Nemanja“ i dalje daje rezultate vredne pomena“, kaže Marija Paunović i dodaje: „Zahvalila bih se roditeljima, koji su preuzeli odgovornost za prevoz do takmičenja i nazad jer Leskovac ni malo nije blizu, i hvala što su bodrili ekipu na takmičenju. Verujem da je trener Zoka ponosna na nas, posebno na takmičare i da je činimo ponosnom. Kao što sam već istakla, što se tiče moje pozicije u klubu, svaka medalja koja je osvojena za je za Zoranu, a takmičarima hvala što svojim radom i uspesima održavaju uspomenu na nju. Porodica „Nemanjića“ zajedničkim snagama idu ka pravom cilju“, završava Marija.\nVeć kroz 15 dana, KK „Nemanja“ nastupiće na Vaskršnjem turniru u organizaciji KK „Čačak“.\nKaratisti KK Kokoro osvajaju medalje\nKK „Nemanja“: Iz Kraljeva sa brojnim medaljama\nKaratisti KK „Nemanja“ na turniru u Kruševcu